Mutrikuko Berritaketalagunak estreinako elkartu dira - Lea-Artibai eta Mutrikuko Hitza : Lea-Artibai eta Mutrikuko Hitza\nMutrikuko Berriketalagunak estreinako elkartu dira\nMutrikuko Berriketalagunak egitasmoak bi urte abian badaramatza ere, estreinako, aurreko astean batu ziren esperientzian parte hartzen ari diren guztiak. 16 bat bidelagun eta bidailari batu ziren Beheko Plazan elkarrekin afari-merienda egiteko.\nMutrikuko Berriketalagunek egindako afari-merienda. Argazkia: Bai Txo!\nHain zuzen ere, euskaraz hitz egiteko konpromisoa hartuta, Mutrikuko Berriketalagunak astero-astero batzen dira euskara praktikatzeko, baina ez zuten elkar ezagutzen. “Bi urte hauetan hainbat bikote ari gara astean behin elkartzen, baina ez dugu guztiok elkar ezagutzeko aukerarik eduki. Afari-meriendan egitasmoan parte hartzen dugunak elkartu ginen; hiztun berriek elkarrekin esperientziak trukatzeko aukera izan zuten, eta baita horien bidelagun direnek ere. Berriketalaguna ez da biren gauza, talde oso baten egitasmoa baino”, adierazi dute Bai Txo! euskara elkarteko kideek. Orain arteko esperientziarekin gustura daudela aitortu dute Bai Txo! elkarteko arduradunek, eta aurrera begira ere, egitasmoarekin jarraitzeko asmoa dutela nabarmendu dute. Uda sasoiko atsedenaldiaren ondoren, udazkenean ekingo diote euskara partekartzeko lanari.


IKASLEEN BLOGA (Zaragueta): 2016-03\nDBHko ikasleen irteera\nJoan den ostegunean, martxoaren 17an, Txingudiko hezegunea eta Oiartzungo musika tresnen museoa ikustera joan ginen. Naturaz gozatuz txangoa lehendabizi eta musika tresna desberdinen doinuaz gozatuz ondoren ederki ibili ginen ikasle eta irakasleok. Ikasleek ateratako argazki batzuk ere baditugu ikusgai\nargitaratzaile DBH1 en 5:28 No hay comentarios:\nXABIER LIZASO PIANO-JOLEA ZARAGUETAN\nBeti ilusioz bizi dugun bixita izan genuen asteazken goizean Zaraguetan : Xabier Lizaso piano-jolearena.\nXabierrek egin ohi duen bezala musika eta jolasak uztartu zituen eskainitako saioan. Saio dibertigarria izan zen, eta haurrek eta irakasleok oso ondo pasa genuen. Xabierrek Hamelingo txistularia izango balitz bezala haurren arreta eta interesa bereganatu zituen.\nEskerrik asko Xabier, eta hurrengo arte!\nargitaratzaile 3hh en 3:29 No hay comentarios:\nXABIER LIZASO PIANO-JOLEA ZARAGUETANBeti ilusioz b...


Lan-istripuen indizeak gora egin du Nafarroan - Ekonomiaren KZ\nLan-istripuen indizeak gora egin du Nafarroan\n2021-10-29 2021-10-29 Libe García Kandina\nLan Osasuneko Nafarroako Kontseilua, laneko arriskuen prebentzioaren arloan parte hartzeko organoa, ostegun honetan bildu da 2017-2020 aldirako Lan Osasuneko Ekintza Planaren esparruan egindako jardueren balantzea ezagutzeko, eta 2021-2024 Lan Osasuneko Planaren programen definizioan aurrera egiteko. Plan hori Nafarroako Osasun Publikoaren eta Lan Osasunaren Institutuaren (ISPLN) etorkizuneko Osasun Publikoaren Planean txertatuko da, eta erakunde ordezkariak ari dira plan hori prestatzen. ISPLNko Lan Osasuneko Zerbitzuak emandako datuen arabera, 2017tik 2020ra 371 lan-istripu ikertu dira, eta 1.600 enpresa bisitatu dira, haien jarduerek laneko istripu-arrisku handiagoa dakartenean.\nPrograma horien artean nabarmentzekoak dira, duten garrantziagatik, lan-istripuak murrizteko programa eta laneko arriskuen prebentzioa enpresen kudeaketan integratzeko programa. Azken gai hori giltzarritzat jotzen da Nafarroako ezbehar-tasaren murrizketan aurrera egiteko.\nLan Osasuneko 2017-2020 Ekintza Planaren balantzea\n2017-2020 aldirako Lan Osasuneko Ekintza Planaren balantzeari dagokionez, Plana osatu zuten bederatzi programen jarduera eta emaitza aipagarrienak berrikusi dira. Laneko Osasun Zerbitzuko buru Estrella Extramianak nabarmendu duenez, balorazio hori “positibotzat” jo daiteke, nahiz eta desberdintasun nabarmenak ikusten diren programetan lortutako emaitzetan.\nEbaluazioa egiteko, 2017. urtean hasitako eta 2019. urtearen amaierara arte Lan Osasuneko Zerbitzuko teknikariek egindako enpresetara egindako bisiten urteko kanpainen datuak eta emaitzak hartu dira erreferentziatzat; izan ere, 2020. urtean, zerbitzu horren jarduera lan-esparruan COVID-19ak eragindako pandemiari erantzutea izan zen. Guztira, 2017tik 2020ra bitartean, 1.600 lantoki bisitatu dira lan-istripuak izateko arrisku handiena duten eta langile gehien hartzen dituzten jarduera ekonomikoetan. Gainera, Planaren indarraldian gertatutako 371 lan-istripu ikertu dira, trafiko ez diren arrazoi traumatikoei eta prebentzio-interes handiagoko beste batzuei egotz dakizkiekeen larriak eta hilgarriak barne.\nAlderdi orokor nabarmenen artean, istripu-tasaren hazkundeak jarraitzen duela adierazten da, nahiz eta azken bi urteetan moteldu egin den, 2019an kolektibo autonomo osoa sartu delako eta 2020an COVID-19aren pandemiak eraginda, txostenean nabarmentzen den bezala. Beraz, istripuak gutxitzen laguntzen duten hainbat eremutako jarduketetan eragina izaten jarraitu behar dela adierazi da, eta, horien artean, lehentasunezkotzat jotzen da prebentzioa enpresa-kudeaketan bertan txertatzen aurrera egitea.\nEsan bezala, aldaketa horrek inplikatutako sektore eta eragile guztien (enpresak, langileak eta sindikatuak) konpromisoa eskatzen du, prebentzio-kultura handitzearekin, enpresaren egitura hierarkiko osoan erantzukizunak esleitzearekin eta langileek eta haien ordezkariek arriskuak kudeatzeko etengabeko zikloaren fase guztietan parte hartzearekin lotuta. Laneko Osasun Zerbitzuak, bestalde, prozesu horretan laguntzeko berariazko programa bat prestatu du.\nGainerako programei dagokienez, basogintzako istripu-tasen beherakada nabarmena nabarmendu da, historikoki oso handiak izan baitira, ISPLNren, Landa Garapen eta Ingurumen Sailaren, Lan Ikuskaritzaren eta sektoreko enpresen jardueren koordinazioari esker. Emaitza onak direla eta, esperientzia hori arrisku bereziko beste jarduera batzuetara eramatea baloratzen da. Arrisku higienikoen kudeaketa hobetzeari dagokionez, eta aipatutako Ekintza Planaren testuinguruan, Lan Osasuneko Zerbitzuak koordinatu eta parte hartu du Amiantoa Ezabatzeko Nafarroako Plan Zuzentzailea egiten, Espainiako Estatuan aitzindaria.\nBalantzeak adierazten du, gainera, arrisku psikosozialen detekzioan sakontzen jarraitu behar dela, eremu hori zaila baita bere konplexutasunagatik, eta errealitate berriak batu zaizkio (telelana, etab.); halaber, lehentasunez jardun behar da arrisku ergonomikoen aurrean, horiek baitira aitortutako gaixotasun profesionalen % 90 eta istripuen % 40 inguru eragiten dituztenak.\nBileran, gainera, etorkizuneko Laneko Osasun Plana osatuko duten zazpi programetatik lauren zirriborroak aurkeztu dira: laneko arriskuen prebentzioa enpresen kudeaketan integratzeko programa, lan-istripuak murrizteko programa, lan-jatorriko minbizia prebenitzeko programa eta arrisku psikosozialak murrizteko programa. Kontseiluaren hurrengo bileran, abenduan, gainerako programei helduko zaie.\nNafarroako Lan Osasunaren Kontseilua\nNafarroako Lan Osasunaren Kontseiluak Administrazioko eta enpresaburuen eta sindikatuen erakundeetako ordezkariak biltzen ditu. Gaur goizeko bileran izan dira, Nafarroako Gobernuaren aldetik, Carlos Artundo Osasuneko zuzendari nagusia, Izaskun Goñi Enpresa, Nazioarteko Proiekzio eta Lan Politikako zuzendari nagusia, ISPLNko zuzendari kudeatzailea, Mª Ángeles Nuin, Estrella Extramiana Laneko Osasun Zerbitzuko burua eta Virginia García Institutuko Lan Arriskuen Prebentziorako Ataleko burua, eta Javier Zubicoa Lan Zerbitzuko zuzendaria.\nEstatuko Administrazio Orokorraren aldetik, Carlos Vivanco Laneko eta Gizarte Segurantzako Ikuskaritzako lurralde-zuzendaria bertaratu da. Sindikatuen aldetik, UGTren ordezkari gisa, María José Latasa. Enpresa-erakundeen ordezkari gisa, Nafarroako Enpresaburuen Konfederazioko (CEN) Javier Iradiel eta Idoia Pozo, eta Nafarroako Gizarte Ekonomiako Enpresen Elkarteko (ANEL) ordezkari Ignacio Ugalde.\n← Euskadik Next funtsetatik baliabide gehiago erakartzea aurreikusten du\nEuskadik Europako funts gehiago erakarri nahi ditu →\nELAk kanporatzearen aurkako protesta egin du Tecnalian\n2020ko euskal enpresabururik onenaren saria, José Muñozentzat


Udalak Mendaro Berri aldizkariaren 8. zenbakia argitaratu du\nAle bana banatu da Mendaroko etxebizitza guztietan, eta eraikin publikoetan ere badago. Modu digitalean, www.mendaro .eus-en.\n‘Esnatu naiz’ kabareta datorren ekainaren 18an San Agustin aretoan\n• Ikuskizuna 19:30ean hasiko da, eta sarrera doakoa izango da, gonbidapenaren beharrik gabe.\nKZ Guneko tutorearen hurrengo bisita ekainaren 20an izango da\n• Arratsaldeko 16:00etatik 20:00etara egongo da Mendaroko Udaletxean, eta tutorearekin egon nahi dutenek hitzordua eskatu beharko dute aldez aurretik www.kzgunea.eus/cita-previa webgunean, tutor.mendaro@kzgunea.net helbide elektronikoan edo 945 062 555 telefonoan.\n‘Apaiz kartzela’ dokumentalaren proiekzioa eskainiko da San Agustin antzokian ekainaren 25ean\n• 19:30ean hasiko da Oier Aranzabal, Ritxi Lizartza eta David Palleresek zuzendutako dokumentala.\nUdal Ikasgela ekainak 20 arratsaldean itxita\nKZguneko tutorearen bisita eguna da eta.\nTenperatura Altuek EAE-ko Biztanleen Osasunean Eduki Ditzaketen Ondorioak Saihesteko Ekintzak\nEusko Jaurlaritzako Osasun sailak herritarrentzat emaniko aholkuak\n• Urruzunoko zabortegi zaharraren 2. eremuko zigilatze-lanak amaituta, Debabarreneko Mankomunitateak amaitutzat eman du eskualdeko zabortegien aroa, behin betiko itxi baita Elgoibarren kokatutako Urruzunoko zabortegia. • Iosu Arraiz, Mankomunitateko lehendakaria: "Urruzunoko zabortegia behin betiko zigilatuta, mugarri historiko handi bat lortu dugu eskualdean: esan dezakegu Debabarrenan zabortegirik ez dela geratzen, eta eredu jasangarriagoen aldeko apustu sendoa egiten dugula, hondakinei bigarren bizitza bat ematearen alde".\nUdalak tratamendu irristagaitza aplikatuko du Goñati pilotalekuan\n• Jarduera ekainaren 6an egingo da. Pilotalekua ez da egun osoan egongo eskuragarri. • Jarduketa-eremua kantxaren perimetroa izango da, 510 metro koadro guztira, eta jarduketaren aurrekontua 3.570 euro + % 21eko BEZa da.\nTrinitate Jaiak ospatuko dira Mendaron ekainaren 10etik 13ra bitartean\n• Bizi poza txarangaren kalejirarekin emango zaie hasiera jaiei, eta Ikastolako haurren bertso saioarekin amaituko dira.\nMendaroko Udalak kale-garbiketa indartu du kale-garbigailu berri batekin\n• Ekortzeko makina berriak zikinkeria bildu eta xurgatzen du, eta gainazala urarekin garbitzen du. • Udal Gobernua: “lehentasuna da garbiketan inbertitzea, eta horretarako beharrezkoa zen makineria berritzea. Gure udalerria hobeto garbitzea ahalbidetuko du, kudeaketa berdeagoa eta eraginkorragoa eginez.\n11 - 20 erakusten 409 emaitzetatik.


Hemen zaude > sarrera > artistak > bittor egurrola> hemeroteka\nBittor Egurrolarekin Alkar Izketan. Anaitasuna, 172. zenbakia. (Elkarrizketak) (1969-09-01)\n- Batzuek esaten dabe ez zaituela ulertuten. Zer zara zu, Bittor?\n- Nere kanta baten argi esaten dot zer nazen:\n- Argi dago, ba, Bittor, zuk ez dozula kittarrea artu, ez zure burua jasoteko, ez artea zabaltzeko. Zuk mensaje bat, zer esan bat daukazu, ta kittarrea bide dala, erriaren artean zabaltzen dozu. Baina, zein izango da erriaren erantzuna.\n- Nik, gaztedian eta geroan sinesten dot. Hau, nire beste kanta baten esaten dot:\n- Orain, Bittor, beste galdera* bat: Batzuentzat bakea da lortu behar dan doharik* nauziena. Holan da?\n- Bakea, gehiago barik, ez da nahikoa, juztizian finkatua* ez badago. Hau bere nire beste kanta baten esaten dot:\n- Guri, euskalduntasuna zabaldu nahi dogunoi, universalak izan behar ginakela esaten deuzkue. Zein da zure eretxia?\n- Beste kanta baten itzekin erantzungo deutzut:\n- Euskera aipatu* dozu zure kanta horretan, Bittor; esan eidazu, orain, zelan dagon euskerea Gernikan gaur egun.\n- Aurrera doa. Ikastola bat zabaldu da, umeentzat. Nauzientzat, alfabetatze kanpaina bat asi da.\n- Eta praile ta monjen kolejioetan sartu da euskerea?\n- Ez, eta ez dauke parakasinorik.\n- Orain, beste galdera* bat: euskera batuari buruz, eztabaida aundiak sortu dira. Batzuek, euskera batuari kontra egiten deutse. Zein da zure eretxia?\n- Ondo ikusten dot euskera batua. Euskera batu hori zabaltzen ahalegindu behar litzakez ikastolak, diskoak eta errebistak. Honei jarraituz jendea* gero asiko da itz egiten euskera batu horretan.\n- Orain egingo deutsudan galdera, Bittor, abeslari zaran aldetik izango da. Non artu zaitue ondoen?\n- Ondarrun eta Eibarren.\n- Eta Parisen?\n- Nik uste neban baino obetuago. Edarto!\n- Zeintzuk dira zure kanta txalotuenak?\n- "Nire eskaria", "Andereñoa" ta "Gernika".\n- Zelan saltzen da zure lehenengo diskoa?\n- Euskal diskoak ez dauke saltze aundirik. Holan eta guzti bere bi mila inguru saldu dira.\n- Zenbat kobretan dozu jaialdietan kantatuteagaitik?\n- Ikusi behar da zertarako dan batzen dan dirua eta zenbat balio daben sarrerak; baina ez naz garestia.\n- Zure asmoak?\n- Bigarren diskoa egin. Baina batez be, nire estiloa topa. Lehen esan deutsut jenteari, nire erriari zer esan bat daukadala, ta nahi neuke nire mensaje hori ahal dan egokien zabaldu, nire ondoen jatorten moduan.\n- Ez oraindik...\n- Amaitzera goaz. Zuk nahi dozu erriari gauzak esan. Orain, eta zure kittarraren laguntza barik, esan eizu zer edo zer "Anaitasuna" bide dala.\n- Bai, eta pozik bere. Jaialdien antolatzaileai dei berezi bat: "ANAITASUNARAKO" arpidedun barriak jaialdietan egiteko. Bizkaitar guztiak irakurri behar dabe "Anaitasuna".\nbittor egurrola > diskografia


Ezer ez ospatzeko: gaur laneguna da ARGIAn - ARGIAren barrenak\nHasiera » Komunitatea » Ezer ez ospatzeko: gaur laneguna da ARGIAn\nAzalpen handirik ez da behar urriaren 12an laneguna zergatik den esateko. Aski da egun honen jatorria oroitzea, ARGIAren Egutegiko gaurko orriak dakarrenez (hemen eskuratu dezakezu 2021eko Egutegia): “Gaurko egunez 1492ko urriaren 12an, Ameriketako jatorrizko herrien genozidioa hasi zen. Espainiarren lehen espedizioak Ameriketara iritsi ostean, kristautasunaren izenean bertako herriak zapaltzeari eta euren aberastasunak lapurtzeari ekin zioten. Indigenen lurretan koloniak ezarri zituzten, ehunka kultura eta hizkuntza desagerrarazi zituzten. Euskaldun askok hartu zuen parte sarraski hartan. Konkistatzaileek ezkutatutako historia maisutasunez kontatu du, besteren artean, Eduardo Galeanok Venas abiertas de América Latina liburuan”.\nArrazaren eguna desagertu arte eta inperialismoaren aurka lanean jarraituko dugu, baita gaurko egunez ere. Iaz, igandea, Deskoloniza gaitezen lemapean egin genuen ARGIAren mendeurrena ospatzeko egun nagusia Donostian. ARGIA Jendearentzat, iazko ospakizunak gogoan, eskerrak COVID-19a 101. urtean iritsi zen…\nGaur ARGIAk jai egingo du, gure egutegi propioan adostua dugunez | ARGIAren barrenak - […] egun batzuetan harrotasunez esan ohi dugu “Ezer ez ospatzeko, gaur ARGIAn lanean ari gara”. Izan urriaren 12an (Ameriketako jatorrizko…


kritiken hemeroteka » Kontraesanaren izaera\n« Sekula kontatu behar ez nizkizun gauzak | Ohe hutsen azpiko munstroak »\nBatzuen ametsak bertzeen zelai zulatuak dira / Hasier Larretxea / Pamiela, 2018\nKontraesanaren izaera Javier Rojo / El Correo, 2018-11-17\nZaila da zehaztea zein den Hasier Larretxearen lekua euskal literatur sisteman. Idazleak euskaraz eta gazteleraz egiten ditu bere lanak eta hautaketaren zergatia zein den ez dago guztiz argi. Honek guztiak galdera bat planteatzera eramaten gaitu: norentzat idazten du Larretxeak? Idazleak bere irakurlegoari buruz eraikitzen duen ideiaren araberakoa izaten baita idazlana. Edonola ere, Larretxeak bi hizkuntzetan argitaratutako poema liburu batekin egin zuen aurkezpena idazketa munduan. “Azken bala / La última bala” zuen izenburua liburu hark. Oraingoan beste poema liburu bat aurkezten du: “Batzuen ametsak bertzeen zelai zulatuak dira”. Eta bien bitartean, poema liburuak eta oroitzapenak plazaratzen dituzten prosazko idazlanak eman ditu argitara.


EKITALDIAREN DATA: Ekainaren 27tik uztailaren 22ra\nADINA: 2008tik 2017ra bitarte sortuak (biak barne).\nAstelehen, asteazken eta ostiraletan: 9:30etik 14:00etara\nOstegun eta ostiraletan: 9:30etik 18:00etara\nIZENA EMATEKO EPEA: Ekainaren 12a\nKanpus berri bat iritsi da uda honetan Gertasport-ek, eta, harekin batera, abentura berri bat antolatu du 2008tik 2017ra (biak barne) jaio eta 2022ko ekainaren 27tik uztailaren 22ra bitartean parte hartzen duten haurrentzat.\nOraingo honetan, surfa, extrema, orientig-a eta Debako hondartzarako irteera egingo ditugu, baita futbola ere, eta aire zabaleko kirol-abentura paregabea osatuko dute.\nGozatu udaz lagunekin, kirol anitzeko jarduerak, esperientziadun monitoreak eta, gainera, jarraitu zure kirol gogokoena praktikatzen.\nHori guztia Gerta Abentura 2022an. Zure udako kanpusa.\nAnimatu eta gozatu!! !\nAstero, astelehen, asteazken eta ostiraletan, futbol-entrenamenduak egingo ditugu Larrakozelaiako instalazioetan. Entrenamendu horietan, hainbat alderdi metodologiko landuko dira, neskatoen eta mutilen adinaren arabera, Durangaldeko ingurune natural paregabean diberti daitezen.\nEgun horietan, atezainaren entrenamendu berariazkoa izango dugu, aurreko urteetan bezala, goizeko lehen zatian aukera hori hautatzen duten guztientzat, eta, ondoren, atezainaren posiziotik taldearekin lanean hasiko gara.\nJarduera hau egiteko, titulazioa duten klubeko teknikariak ditugu, eta Athletic Clubekin batera garatutako entrenamendu-metodologia erabiliko dute. Metodologia hori jardunaldi hauetan erabiliko da eta gainerako jarduerak euskaraz egingo dira.\nJardueraren ordutegia: 9:30etik 14:00etara.\nAstearteetan autobusez joango gara Debaraino, Ipar Surf eskolara surfa egitera goizean eta arratsaldean Debako hondartzan izango gara.\nIpar Surfek Gerta Abenturan parte hartzen duten adin guztietarako esperientzia duten monitoreak ditu.\nJardueraren ordutegia: 9:30etik 18:00etara.\nEXTREM ETA ORIENTING\nHontza Extrem abentura anitzeko parkea da eta zerupeko jardueren kontzeptu berria. Dibertimendua eta abentura konbinatzen ditu ingurune natural batean, eta, horretarako, adin guztietarako bereziki diseinatutako zirkuituez gozatzeko aukera proposatzen du, entretenimendua eskainiz, eta, aldi berean, hezkuntza eta ikaskuntza. Jarduerak parkeko monitoreek kontrolatzen dituzte eta segurtasun kablea dute uneoro.\nAbentura parke honetara autobusez joango gara, naturarekin harreman zuzena izateko eta ingurumena errespetatzeko. Horrela, beren proposamenez gozatzeaz gain, inguruko basoetan ibilaldi harrigarriak egingo ditugu.\nArratsaldean, Orienting jarduera egingo dugu Otxandioko kaleetan, eta parte-hartzaileak 4-5 pertsonako talde txikitan antolatuko ditugu. Talde bakoitzak herri honen plano bat eramanen du eta eskatutako pistak beren kaleetan bilatu beharko dituzte.\nOtxandio ezagutzeko aukerarik onena eta dibertigarriena da; gainera, proba egiten den ia kale guztiak oinezkoentzat dira.\nHamaiketakoaren ondoren, aste bakoitzeko ostiralean egingo dugu azken festa, hainbat jarduerarekin:\nHorrez gain, Gerta Abentura 2022ra joateko diploma eta klubak opari bat emango ditu.\nTarifak aldatu egingo dira bazkide zaren (Gertasporten matrikulatua), 2022ko Aste Santuko Kanpusean parte hartu duzun edo parte hartzen duzun lehen aldiaren arabera. Parte hartu nahi duzun asteez gain:\n140 €/1. astea\n120 € 2. astean\n100 € / 3. eta 4. astea (izena emateko epea: maiatzaren 31 arte; bestela, 120 € / 3. eta 4. astea)\nBazkideak (Gertasporten matrikulatuak):\n130 €/1. astea\n100 € gainerako asteetan\nMatrikulatuta ez dauden Kanpus Aste Santu 2022ko parte-hartzaileek deskontu-bonu bat jasoko dute Gerta Abenturarako.\nGerta Abenturan izena ematen duten guztiek kirol material hau jasoko dute:\n2 galtzerdi pare\nEgunero hamaiketakoa egingo dugu indarrak hartzeko eta zukuaz eta frutaz osatutako jarduerarekin jarraitu ahal izateko.\nAsteko astearte eta ostegunetan, 18:00ak arte, haurrek janaria eraman beharko dute.\nLarrakozelaiako instalazioetatik kanpo egiten diren jarduerak Hontza Extremeko eta Ipar Surf Eskolako monitoreek zuzenduko dituzte, eta horiek egiteko behar den material guztia utziko digute.\nGERTA ABENTURAREN HELBURUA\nGerta Abenturaren helburu nagusia da parte hartzen duten haurrek kirolaz eta naturaz gozatzeko aukera izatea leku ezin hobean, hala nola Larrakozelaiako futbol-zelaian, Debako hondartzan eta Otxandioko mendietan.\nGainera, ohitura osasungarriak sortzen hastea eta naturarekin harremanetan dauden kirol- eta gizarte-esperientziak bizitzea.\nKlubak Covid-19 protokolo bat du, gaur egungo murrizketei egokitua, Covid-19an arduradun bat eta prestakuntza ikastaroa egin duten teknikariak dituena.\nProtokoloa Kanpusaren aurretik jakinaraziko zaie familia guztiei, ezagutu eta bete dezaten.


Manuel de Larramendiko abesbatza\n1985 – 1986 ikasturtean hasi zen bere ibilbidea Manuel de Larramendi ikastetxeko abesbatza. Garai horretan eta gure aurreneko zuzendaria izan zen On Ignacio Altuna jaunak, musikazale eta euskal kulturazale amorratua, ikastetxean abesbatza sortzea proposatu zion garai horretan ere hasi berria zen LMHko musikako irakasleari, Jone Picabea alegia. Bi persona hauen ilusio handiarekin hasi zen prozesua. Hasiera batean LMHko I eta II zikloko ikasleek osatu zuten abesbatza; gero progresiboki LMHko III ziklokoak eta beranduago ere DBH eta DBHOko ikasleak sartu ziren. 1985-86 ikasturtean 56 ikasleak hasi baziren, gaurko egunean 6 urtetik – 18 urtera bitartez (LMH, DBH eta DBHO etapako ikasleak, eta Jone Picabea zuzendaria jarraitu izanez, ia 100 abeslarik osatzen dute abesbatza.\n1986ko abenduan eta aurreneko aldia izanda ikastetxeko Gabonetako Jaialdian parte hartu zuen abesbatzak…. Eta handik geroztik jaialdi guzti guztietan bere ahotsak entzun dira . Azken urteetan ere kanpoan , emanaldi desberdinak izan ditu abesbatzak:\nAntiguoko Jakintza Kultur Elkarteko aste musikala . ( Lugaritz Kultur Etxean )\nAntiguoko Gurutze Gorriko Zaharren Egoitza\nSeminarioko Apaizen Egoitza\nDonostiako Lamourous Zaharren Egoitza\nDonostiako “ La Presentación de María “ ikastetxeko 25 urteurrenaren jaialdian ( 2008 )\nPakearen Astea ( Artzai Onaren katedraleko ospakizuna )\nIkastetxeko ekintza bat izanez, prestatzeko emanaldiak egiten diren entsaiu guztiak ikastetxeko ordutegiaren barruan egiten dira. Asko eta asko izan dira ikasitako abestiak eta asko eta asko ere abesbatzan parte hartu izan duten ikasleak. Hauetako batzuek ere Easo Abesbatzan jarraitu / jarraitzen dute abesten, eta abesbatza honek prestatutako emanaldiren batean ere gurekin hasitako bideari jarraipena eman diote.\nBenetan hunkigarria izan zen, 2014ko otsailan On Ignacio Altunari abesbatzaren sortzaileari, hil eta gero egin genion omenaldian abesbatzaren emanaldia “Xalbadorren Heriotza” interpretatuz. Hainbeste urteetan zehar hor egon / egoten diren abeslari guztiei, ikastetxearen izenean esker beroenak.


Dantzan Bilaka — dantzan.eus\nHemen zaude: Hasiera › Agenda › Dantzan Bilaka\nGasteiz, Baratza aretoa\nDantza Bilaka, koreografia-sorkuntzari bideratutako ekimenaren IX. edizioko lanak jendaurrean aurkeztuko dituzte.\nEusko Jaurlaritzako Hezkuntza, Hizkuntza Politika eta Kultura Sailak sustatzen du sorkuntza koreografikoa bultzatzen duen Dantzan Bilaka programa.\n1996an abian jarri, eta hamar edizio izan zituen Gazte koreografoen erakusketa du sorburu. 2006an Dantzan Bilaka programak hartu zuen horren txanda, eta orain hamargarren edizioa izango da. Dantzan Bilakaren bidez, laguntza eman nahi zaie diru-laguntza horien modalitatean hautatutako sorkuntza koreografikoko proiektuei, eta behar bezala bultzatu eta agerian jarri nahi dira. Hamar hilabetez, Laguntza Batzordea eratzen duen taldeak bilerak egin ditu, banaka eta taldeka, proiektuak ahalik eta baldintzarik egokienetan garatu ahal izateko, euskarri artistiko kritikoa eskaini die, eta aniztasuna baloratu du, programako balio berezitzat hartuta.\n2016ko Dantzan Bilakako Laguntza Batzordean, Blanca Arrieta koreografoa eta dantzaria, Igor de Quadra koreografoa, interpretatzailea eta pedagogoa, eta Isabel de Naverán arte eszenikoen teorialaria daude.\nAurtengo edizioan 9 sortzaile (Maria Andres, Amaia Elizaran, María Ibarretxe, Robert Jackson, Begoña Krego, Izaskun Lapaza, Ángela Millano, Macarena Recuerda, Shepherd eta Ibon Salvador) parte hartuko dute mota askotariko lanekin.\nLanen emanaldiak honakoak izango dira: urriaren 15ean, Gazteszenan (Donostia); urriaren 20an, Azkuna Zentroan (Bilbo); eta urriaren 22an, Sala Baratzan (Gazteiz).\nDantzan Bilakaren beste xehetasun batzuk ezagutu nahi badituzue, egin klik hemen.


Manchándome las bragas de nostalgia.: Alemania euskaraz\nAskorentzat lehen aldia zen jaioterritik hainbeste urruntzen ginela. Parisen egonak ginen urtebete lehenago, baina oraingoan bidaia askoz luzeagoa zen eta urduritasunak eztarria estutzen zigun. Alemaniara egingo genuen bidaia gure ahoetan zegoen ia gai bakarra izan zen hainbat hilabete lehenagotik,eta, eguna iritsi ahala, gero eta aztoratuago geunden denok. Hara habiatu ginen asteazken haren aurreko egunak irakasleentzako infernu pertsonal bat izan ziren: ezin genuen gure irrika ezkutatu, eta 31 nerabeen irrika Katrina Urakanaren antzekoa dela argi geratu zitzaigun denoi.\nGutxi batzuk astebete lehenago hasi ziren gauzak prestatzen, arropa konbinazioak egiten, beharrezkoak zirenak bilatzen, edo hango familiari oparitxoren bat erosten; gehienak, ordea, aurreko egunean prestatu genuen den-dena. Jakina da halako gauzak azken unerako uztea zein dibertigarria den.\n2015eko urtarrilaren 8a. Arratsaldeko seiak. Espazio-ontzi bat zirudien autobus bat. 35 pertsona etxean aurkituriko maleta handienarekin, armairu enpotratu mugikor baten antzerakoak (batez ere Ingerena). 30 lurrikara, 2 sorgin, autobuseko komuna irekitzen ez ziguten 2 txofer, eta Julen, gida turistiko partikularra. 21 ordu futbol talde bat bere baitan izan duen gimnasio bat zirudien autobus batean; jende bat lur bustiaren gainean lotan, beste batzuk eternitatea iraun zuen naziei buruzko film bati begira-begira, beste bat denak gogaitzen bere argazki kamerarekin, beste bi Paris Hilton bezala antifaz batekin begietan… Zer ez zen gertatu autobus hartan?\nIritsi ginen Werther-era eguerdi partean, eta, nola ez, herri hartako alemaniar guztiak aztoratu genituen gure oihuekin. Denak kale erdian, lerro batean, pasahitz gabeko Wifiaren bila, gure alemaniarrei etortzeko presa sartzen. Etorri ziren, bada, hamabost orduren buruan kasik, eta halaxe joan ginen bakoitza bere aldetik.\nHurrengo eguna arte ez ginen berriro denak elkartu, gure adiskideekin lehen gaua pasa ondoren. Arratsaldean bolera batera joan ginen Bielefield-en, baina azkenean garagardotegi batean bezala bukatu genuen, masailak gorri-gorri eta boloak edozein modutara botatzen. Dotore agertu ginen Freddy-ren bideoetan! Hori gutxi balitz, hainbeste pertsona izanik, izugarrizko nahasmena izan zen denontzat zapatak hartu, ordaindu, mahaia aukeratu eta beharrezkoak ziren beste ehun gauza gehiago egiteko orduan. Hala ere, primeran pasa genuen bata bestea pikatuz, lehiatzen, ea zein zen hobea erakusteko gurarekin. Eguna ondo bukatzeko, zerrikeriak afaltzea erabaki genuen denok.\nIgandean, izotz gainean patinatzen eta kartsetan ibiltzen pasa genuen goiza, eta zaldi gainean buelta bat ematen, eskubaloi partidak ikusten, eta baita alemaniarren aurka futbolean aritzen ere! Gainera, batzuk badmintonen jolasten ibili ginen, beste batzuk, ordea, igerileku itxuroso batean blai eginda (euskal neska katxarroak erakutsi beharra zegoen, noski). Iluntzean, gehienak jatetxe eleganteetara joan ginen afaltzera. Euskaldun onak bezala, beste guztiak jatetxeekin bat eginda dotore-dotore jantzita zeuden bitartean, gu Salomon-ak eta Ternua-ko galtzak jantzita joan ginen, nola ez… Salomon-ak hil artean!\nGure lagun alemaniarrekin asteburu eder bat igaro ondoren, ikasleak garela ia ahaztu zitzaigun. Baina, lasai, hantxe etorri ziren alemaniarrak beren buru argiekin, eta, zer bururatuko zitzaien? Beraiekin eskolara joatea goizeko 7:30etan, noski! Guk ere maite zaituztegu.\nHorrela ba, begien azpian Coloradoko Kanoi Handia ziruditen bi zulo moreekin habiatu ginen eskolara, motxilak bizkarrean harturik. Euri zaparrada itzelen azpian. Aterkiak hegan alde egiten zuela. Euskal Herriko kobazulo baten barnean baina beltzago zegoela zerua. Zoriontasuna puri-purian, ikus daitekeen bezala. Plastika, filosofia, historia, erlijioa… ikasgai guztietan murgildu ginen, baina tutik ulertu gabe, noski. Umetxoak ginenean bezala, marrazkiei begira. Hango jangelan bazkaldu genuen, Estatu Batuetako filmetan agertzen diren jangeletako batean egongo bagina bezala. Arratsaldean, soinketako klasea izan genuen, eta, berriro ere, futbol partida neketsuetan barrena igaro genuen denbora.\nZazpiak aldera edo, Florian izeneko alemaniar baten etxean bildu ginen denok, eguraldi kaxkarrari aurre egiteko asmotan kalefakzioa martxan jarrita. Hiru sofatan 50 pertsona pilatu ginen elkarri lekua kentzen.Dezibelioak igoarazi genituen musikarekin, eta denontzat txikiegia zen etxe hartan ilunabar polita igaro genuen.\nAsteartean, autobusera igo eta han inguruko pastel denda batera bisita egin genuen. Bertan, bertako ogia, pastelak, tartak,… nola egiten ziren erakutsi zigun nagusiak. Denda osotik eman genuen buelta, ahal genuen guztietan gozokiren bat edo beste lapurtuz. Esan zigutenez, denda hura berezia eta famatua zen Pumpernickel izeneko ogi beltza egiteagatik, eta, opari modura, bakoitzari zati bat eman zigun nagusiak etxera eramateko! (Zera baino txarragoa zegoen, baina zaldi oparituari ez begiratu hortzak…)\nOndoren, Volkswagen kotxeen museo bat ikustera abiatu ginen. Zirudienez, nagusiak behin marka horretako kotxe zahar batekin topo egin zuen eta liluraturik gelditu zen. Handik aurrera, pixkanaka-pixkanaka, gero eta kotxe gehiago erosten eta lortzen joan zen eta, azkenerako, ehunka kotxe izan zituen bere eskuetan. Batzuk Lehen Mundu Gerraren hurrengo urteetakoak ere baziren. Horrela, hainbeste auto koloretsuren artean, goiza joan zitzaigun hegan. Bazkaldu ondoren bueltatu ginen gure etxeetara, eta batzuk arratsaldea shopping egiten igaro genuen moduan, beste batzuk etxean pelikula eta serieak ikusten ibili ginen. Egun neketsu baten ondoren, erlaxatzeko modu onena dudarik gabe. Ausarten bat kalera ere irten zen, baina ez ziren oso urruti joango…\nAsteazkena polita izan zen. Münster izeneko hiri batera eraman gintuzten gure bi txoferrek autobusean. Bertan hiru (edo hogeita bost) eliza eta katedral bisitatu genituen gida batekin. Hiri hartan pelikula bateko aktore ginela zirudien, hiri osoak ametsetakoa baitzirudien. Etxeak, lerro perfektuak osatzen zituztelarik, hiri osoa argitzen zuten beren kolore bitxiekin; kale guztietan musika doinuak entzuten ziren nonahi, akordeoia, gitarra, baita saxofoia ere jotzen zuten pertsonak beste guztion bizitzak alaitzea helburu zutela ematen zuen; hirian zeuden 600.000 bizikletek izugarrizko dinamismoa ematen zioten bertako eguneroko bizitzari, eta han eta hemen aurkitzen zenituen gurpilak jirabiran. Guk bisitatu genuen egunean, gainera, euria gurekin eraman genuen, nola ez, baina hainbeste dinamismo zuen hiri hartan hainbesteko aterki dantza ederra gelditzen zitzaion.Hiru orduz denbora librea oparitu ziguten irakasleek, segur aski gutaz behingoz libratzeko, eta handik bueltaka ia zorabiatu ginen.\nOndoren, espazio-ontzian berriro igo eta garagardotegi batean jaitsi ginen (Alemanian izan ginen egunetan lurrera erorita zauri bat eginez gero, odola beharrean hura aterako zitzaigulakoan nago: zerbeza, edalontzi eta guzti). Han 16 urterekin edan daitekeela aprobetxatuz, batzuk ur moduan edaten genuen ia.\nLeku hartan, nagusiak gutxi gorabehera zazpi orduz hitz egiten jardun zuen, Jainkoak daki zertaz inork ez baitzuen hitz bat ere ulertu. Ondoren, nola ez, izugarrizko edalontzi puskak ekarri zizkigun denontzat, eta baita platertxo batean saltxitxa erraldoi bat ere. Gainera, amaitzeko, pastel berezi bat eskaini ziguten, eta denok Olentzeroren triparen antzeko zerbaitekin irten ginen bertatik. Jan eta gehiago jan, potolo, zer bestela!\nToki hartan egindako guztia gutxi balitz, nagusiak garagardoa egiten zen lekura eraman gintuen prozesu osoa esplikatzeko asmoz, guri izugarri interesatzen baitzaizkigu halako gauza astunak, e? Halaxe, sabela bete betearekin, kristoren nekearekin eta nonbait etzateko gogo apartarekin beste 40 minutuko bakarrizketa entzun behar izan genuen. Hala ere, denok genuen logurarekin, zaldiak bezala zutik kuluxka bat egin genuen, entzuten ari bagina bezalako plantak egiten, eta uste baina azkarrago bakoitza bere etxean zegoen. Hala ere, deskantsatzeko denbora askorik ez genuen izan, seietan geldituak baikinen BIG PARTY (festa handia) ospatzeko. Beraz, etxera joan, dutxatu, eta eramandako arropa dezenteena soinean jantzita gazte lokal moduko batera eraman gintuzten.\n60 pertsona bildu ginen han. Eroren batek etxetik ordenagailua eraman zuen, besteren batek bozgorailuak, denon artean mila eta bi zerrikeri, eta, nola ez, garagardoa. Zer sorpresa.\nBatzuk 12ak arte egon ginen dantzan gelditu gabe; beste batzuk, ordea, lehenago joan izan behar genuen. Hala ere, denok batera oso ondo pasa genuen: alemaniarrek beren abesti gustukoenak erakutsi zizkiguten, eta guk berdina gureekin. Txanda modukoetan abesti eta dantza ezberdinak erakutsi genituen, ingurukoek animatzen gintuzten bitartean. Denon artean festa itzela muntatu genuen lau pareten artean, eta benetan gustura igaro genuen azken gaua.\n2015eko urtarrilaren 15a. Goizeko zazpi eta erdiak. 60 pertsona baino gehiago autobus baten inguruan bilduta, gehienak negar malkotan. Hara joaterakoan zeuden maleta guztiak baino gehiago zeudela zirudien. Azken momentuko oparitxoak lagunen artean, laster elkar berriro ikusiko dugunaren promesak denen ahotan. Horrela baita: nahiz eta batzuetan momentu onenak ez bizitu izan, oso aste polita igaro genuen Wertherren, eta bueltako autobusean tristezia moduko bat arnasten zen autobusean. Batzuk jada martxoan alemaniarrek Euskal Herria bisitatzen zutenean zer egin pentsatzen hasita geunden jaioterrira hurbildu ahala.\nEgun hartan Bruselasen geldialditxo bat egin genuen bazkaltzeko, eta bertako eraikinek liluratuta utzi gintuzten erabat, baina gure tristurak begiak lausotzen zizkigun. Nekea ere izango zen denok bueltako bidaian apaltzen gintuena, baina, nahiz eta halakoak onartzerik ez gustatu, gure lagunak eta haiekin igarotako egunak izugarri botako genituen faltan hurrengo asteetan. Gezurra dirudi, baina sei egun kaxkarretan adiskidetasun giro itzela sortu genuen denon artean.\nMartxoaren erdialdean alemaniarrak etortzekoak dira hona. Denok irrikatan gaude, baina kontziente gara behar bada elkar ikusiko dugun azken aldia izango dela hau; beraz, edukiko dugun denbora ahalik eta gehien aprobetxatzea pentsatzen dugu, noski: Donostiara eramango ditugu, Juantxon bokadilo bat jatera; eta sagardotegietara, ea bakailao tortillaz gu bezainbeste maitemintzen diren; eta Euskal Herrian nonahi aurki daitezkeen parajeak begiztatzera, gure herri maitea zein ederra den ikus dezaten; eta Hernanira festan larunbatean, erakusten dituzten zintzo plantak pixka batean ezkutatzeko guraz; eta hau, eta bestea… Mila eta bi gauza! Ea Alemanian igarotakoa bezain polita den.\nSeguru gaude baietz.\nPublicado por Nahia Pascual en 8:11


Ilunetan ez ahazteko, egia argira - - Hiruka.eus\nErnaiAlgorta 2017-02-13 14:47\n“Goizeko 4ak aldera bota zuen nire etxeko atea Ertzaintzak, handik kalabozora. Argi utzi zidaten hasieratik beraien asmoa”. Otsailaren 13a beti oso latza dela ikusi dugu Joxeren gorpu ubelduan, Joxean eta Joxiren lur azpiko hezurretan. Unairen aurpegian, Nekaneren telefono deian, Itziarren gutunean, Igor eta Mattinen ospitaleko argazkian.\nPresente dago ezabatutako muraletan, Herri honen historia liburuetan. Ez dago presente ordea, mahai gainean. Batzuen hautsez betetako apaletan gorderik dago oraindik. Memoria eta justiziaz ahoa betetzen duten demokraten apaletan. Hamarkada askotatik itxita dauden apal bertsuetan. Zirrikitutik errealitatea sartu nahi arren, giltzaz itxita duten apal horietan. Euskal Memoriak egindako ikerketa lanean 5.500 tortura kasu probatu zituzten pasadan urtean. Euskal Herriaren historian egondako atxiloketen %78n emandako tortura kasuak probatu dituzte. Badakigu ordea, gehiago gertatu zirela eta horietako asko historiaren ilunetan gelditu direla. Zenbaki hauek ez dira Urkulu eta Jonan Fernandezen txostenetan agertzen. Tortura sufritu dutenak bigarren edo hirugarren mailako “biktimak” dira. Lehenak, nola ez, betikoak. Memoriaren liburua falta diren pasarteekin idatzi nahian dabiltza, beste behin ere. Pasaden urteko Urkulu demokrataren hitzek ez zuten aparteko zalapartarik sortu, ez behintzat EiTBn. “¿Es lo mismo tener de pie a una persona en un interrogatorio o lo que puede ser la práctica de la bolsa o la práctica de electrodos? No, no es lo mismo”. Torturan katedraduna dugu, zer bai eta zer ez. Urkuluk ez du zertan titulurik behar ordea. Horretarako dauka bere armada propioa, herritarron zaintzaz arduratzen direnak. PNV, PSE eta PPren babespean (Espainiaren morroi) inpunitate osoz jipoitu gaituzte txapel gorriek urte luzez. ZEN planak asmatu, Bilboko kaleetan tanketak sartu, eguneroko kargak, herri harresiak apurtu…Ertzaintzak milaka eta milaka herritar torturatu, atxilotu, mehatxatu, bortxatu, jazartu eta jipoitu ditu. Eta hau ikusi edo kontatu nahi ez duenak berak jakingo du zergatik ez duen nahi. Gaur egun memoriaren bataila inoiz baino goriago dago. Ahanzturan eta bazterrean utzi nahi dute Herri honen askapen borrokaren historia. Distortsionatua, bortxatua eta kriminalizatua. Askapen borroka garaitu dutenaren mitoa daukate titulartzat. Guk ordea etorkizunez betetako memoria daukagu. Pasartez pasarte eta esaldiz esaldi gabiltza iraganetik oraina eraikitzen, etorkizun hobe baten bila. Hautsez betetako apaletatik at, gure egunerokoan jarraitzeko hautua egina dugu. Otsailak 13an Sortuk Bilbon deituriko manifestazio nazionalean parte hartzeko deia egiten diogu euskal gazteria. Stop tortura, Euskal Herria kalera!


Hirugarren faserako neurriak iragarri ditu Eusko Jaurlaritzak - Aia orio - Karkara.eus\nKarkara 2020-06-06 13:31\nAtzo jakinarazi zuen Espainiako Gobernuak Hego Euskal Herria hirugarren fasera igaroko dela. Etzi, ekainak 8, sartuko dira, beraz, Aia eta Orio ere normaltasun berrira itzultzeko azken fasean. Hori horrela, hainbat neurri malgutu egingo dira. Eusko Jaurlaritzak gaur eguerdian koronabirusaren bilakaerari buruzko informazioa eman du, eta bide batez, fase berrira sartzeko baldintzak zein diren jakinarazi ditu. Bihar argitaratuko ditu neurriak dekretu bidez Iñigo Urkullu lehendakariak Euskal Herriko Agintaritza Aldizkarian.\nPertsonak inolako mugarik gabe mugitu ahal izango dira azken fasean Araban, Bizkaian eta Gipuzkoan zehar. Halere, 70 urtetik gorako pertsonentzako eta kolebtibo ahulenentzako lehentasun tarteari eustea erabaki du Jaurlaritzak, hau da, 10:00etatik 12:00etara eta 19:00etatik 20:00etara.\nLiburutegiak, museoak, azoka guneak, erakusketa-aretoak eta zinemak %60ko edukieran ireki ahalko dira gehienez. Leku itxietako kultur jardueretan baimendutako gehienezko edukiera %60koa izango da, gehienez ere 80 pertsona, eta besaulkia aurrez esleitu beharko da. Aire zabaleko kultur jardueretan ere baimendutako gehienezko edukiera %60koa izango da, gehienez ere 1.000 pertsona. Kasu horretan ere eserlekua aurrez esleitu beharko da.


Azaroak 20: Haur eta Nerabeen Eskubideen Nazioarteko Eguna - Aitor Unanue - Uztarria (Azpeitia)\nAitor Unanue | Iritzia | Artikulua\nPartidako lehen zatiaren amaieran aurka gol bakarra izateak berdintzeko edo, zergatik ez, irabazteko ere esperantzarik emango zion entrenatzaileari bigarren zatirako. Kontua da, bigarren zatian bost gehiago jaso zituztela, eta horiek denak ordurako zelairatu zuen atezainak, gainera. Punturik gabe eta bost gol jasota etxera; horrela da futbol partiden txapelketa.\nEz dirudi entrenatzailearentzat irensteko erraza denik emaitza hori, kanpoan jokatzen ari baziren ere. Eta hortik, partida amaieran entrenatzailearen ezinegona. Bakarrik hartu zuen atezaina partida amaitu orduko, eta zelaian bertan, han ziren denek entzuteko moduan, jesusenak eta bi (sekulakoak) esanez eraso zion 12 edo 13 urteko mutikoari. Eta segi eta segi egiten zuen, harik eta mutikoaren aita gerturatu zen arte. Entrenatzailearen hitz jario ozena aitarengana bideratu zen orduan, eta aitak sikiera erantzun egiten zion.\nBertan bildutakoen ahotan, "zatarra", itsusia, gertatu zen larunbateko partida ondorengo udal futbol zelaiko ikuskizuna.\nGaur, azaroak 20, Haur eta Nerabeen Eskubideen Nazioarteko Eguna izanik, ez nuen hori dena kontatu gabe gelditu nahi; eskubideak aitortu ezean, nekez ikusiko baitugu horien urraketarik.\nZail da inperioko hormen babesean ematen diren haur eta nerabeen eskubideen urraketak ikustea eta aitortzea, kostatu egin da Elizan, kostatu Hollywooden, eta kostatu egingo da gure herrietako udal berdeguneetan.\nFutbolean aritzea hain denean jolas gozagarria haur eta nerabeentzat.


Iruñeko burguak - Wikipedia, entziklopedia askea.\nIruñeko burguen mapa, XIV. mendean.\nIruñeko udal plazaren zoruan dagoen irudia, hiru burguen kokapena markatzen duena.\nIruñeko burguak, Nabarreria, San Zerningo Burgua eta San Nikolasko Hiria, Erdi Aroan Iruñea hiria osatzen zuten burguak ziren, nork bere jatorria, nortasuna eta araudia zituela. Urte askotan zehar elkarren artean istilu ugari izan ondoren, 1423an Karlos III.ak batu zituen.\n2 San Zerningo Burgua\n3 San Nikolasko Hiria\n4 Burguen arteko hartu-emana\n5 Batasun Pribilegioa\nNabarreria[aldatu | aldatu iturburu kodea]\nSakontzeko, irakurri: «Nabarreria»\nGarai kristauaren bigarren milurtekoaren hasieran, Iruñeak ez zeukan erromatar garaian adina populazio. Antso III.ak babespena eskaini zion, eta, katedralaren inguruko eremuan, Nabarreriako burguan hain zuzen ere, biztanleria berreskuratzen joan zen. San Migel izeneko burgutxoa ere sortu zen, baina ia dokumentaziorik ez dago.\nErromatar garaiko hiriko kale-egitura gorde bide zen lehen milurtekoan. Hala ere, antzinako Pompaelo Nabarreriako burgua baino handiagoa omen zen, inbasio musulmanek populazioa katedraleko muino aldera uzkurtu zelakoan. Nabarreriako gerran burgu hau erabat suntsitu ondoren, 1324z geroztik berriz eraikitzeari ekin zioten, kale berriak sortuz eta, hein batean, aurreko egitura errespetatuz. Juduen auzoa burgu honen hegoekialdean zegoen (egungo Artzapezpikuaren jauregian, Erregeko Santa Mariaren plazan eta Merced eta Tejeria kaleetan), 1154an, Antso VI.aren agindupean fundatuta.\nSan Zerningo Burgua[aldatu | aldatu iturburu kodea]\nSakontzeko, irakurri: «San Zernin»\nSan Zerningo eliza.\nNabarreriatik kanpo sortu zen auzo hau, hasiera batean Pero de Rada apezpikuaren zaintzapean (1083-1115), jatorri okzitaniarreko populazioa finkatzeko. Tolosa Okzitaniako Saturdi Santuaren babespean sortua (euskal tradizioan Jondone Satordi du izena burguak), 1129an Alfontso I.a Nafarroakoak Jakako forua eman zion, erregearen jurisdikziopean geratuz.\nGoi lautada batean, egungo udaletxearen atzeko aldean, eraiki zen. Bere parrokia nagusia San Zernin eliza zen. Haren hiri-egitura hexagonala eta simetrikoa da, San Frantzisko eta Descalzos kaleak muga eta Kale Nagusia erdikoa zituela. Hori dela eta, pentsatutako egitura dela dirudi. Geroago burgu hau handitu zen, besteak beste frantziskotarren konbentuarekin.\nSan Nikolasko Hiria[aldatu | aldatu iturburu kodea]\nSakontzeko, irakurri: «San Nikolas (Iruñea)»\nSan Nikolasko auzoa San Zerninen ondoan eraiki zen, haien artean etengabeko gatazkak sortuz. Errektangulu moldeko planta, bastida motako planta, dauka, Nafarroan Zangozak edo Garesek daukaten bezala. San Nikolas eliza gotorleku izan zuen, balizko kanpoko eraso baten aurrean baita San Zerningo burgutik etorri zitekeen aurrean ere. Biztanleria ere frankoa da, baina nafarren proportzioa San Zerninen baino altuagoa zen.\nBurguen arteko hartu-emana[aldatu | aldatu iturburu kodea]\nSakontzeko, irakurri: «Nabarreriako gerra»\nApezpikuen agindupean zeuden hiru burguak. Nolanahi ere, haien arteko erlazioak istilutsuak izan ziren, eta batzuetan gatazka armatuak ere gertatu ziren. Horien eragin nagusiak bi ziren: Nabarreria eta San Zerninen artean geratzen zen lur-eremua, eta, bestetik, Alfontso I.ak San Zernini emandako pribilegioak, zeinek beste bi bekaiztu zituen.\n1213an hogei urterako su-etena adostu zenez gero, horren aurretik ere borrokak suertatu zirela esan daiteke. Halaber, hitza ez zen bete, 1222an San Zerningoek San Nikolasi eraso egin baitzioten. Horren ondorioz, eliza-gotorlekua erre zuten. Bi hauek haien arteko murru eta zangaren erabilpenarengatik ere borrokatu ziren. Eta biak batera Nabarreriari egiten zioten buru.\nGatazkaren erpina 1276an etorri zen. San Zerninek eta San Nikolasek, alde batetik, eta Nabarreriak, bestetik, elkarren aurka zituzten ezinikusiek, zein erresumako ondorengotzaren gaineko krisialdiak eta aldemeneko erresumen grinek eta esku-hartzeak matxinada bat eragin zuten, Nabarreriako gerra. Ondorioz, Frantziako armadak Nabarreria suntsitu zuen. Karlos I.ak, azkenean, 1324an, berriro auzo hori eraikitzeko baimena eman zuen.\nSakontzeko, irakurri: «Batasun Pribilegioa»\nKarlos III.ak, Iruñeko burguen arteko ika-mikak amaiarazi nahian, 1423an Batasun Pribilegioa plazaratu zuen. Horren bidez, hiri jurisdikzio horiek udal batean bildu ziten, armarri eta zerga bakarren azpian. Agindu horrek, aldi berean, hiruren arteko oztopo eta muga fisikoak suntsitzeko esan zuen, nahiz eta harresiak luze arte ez ziren desagertu.\nDenboraren poderioz gatazka latz horiek ahaztu ziren. Hiruren arteko eremuan udaletxea eraiki zen. San Nikolas eta San Zerninen artekoan, berriz, Kale Berria sortu zen 1585an.\nBurguen plaza: Alde Zaharran dago, Iruñeko udaletxea eta Santo Domingoko merkatuaren artean.\n↑ (Ingelesez) «1324 - 1423 - Murallas de Pamplona» Murallas de Pamplona (Noiz kontsultatua: 2017-09-13).\nMapak poligono marraztuekin\nIruñeko Alde Zaharreko historia\nOrriaren azken aldaketa: 20 azaroa 2020, 22:32.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Energi eraginkortasuna eta eguzki energia termikoa (Heziketa zikloa). Goi maila" topic_facet:"Metal Eraikuntzen Irudikapena (Modulua)"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Energi eraginkortasuna eta eguzki energia termikoa (Heziketa zikloa). Goi maila Proposatutako gaia: Metal Eraikuntzen Irudikapena (Modulua)\n1 Ekipamendu eta instalazio termikoak (Modulua) Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Psikologia Unitatea - Mutua Universal "\n-an argitaratutakoa: 2016/02/10\nOsasun mentalaren garrantzia lan ezintasunetan\nBuru nahasteak dira Lanean aldi baterako eta behin-betirako bajaren bigarren kausa, osteomuskular gaixotasunen ondoren Pertsonen artean helduak adinean lan egiteko, osasun mentalaren arazoak murgildu hainbeste baja eta gastu sozialak gainerako gaixotasun fisikoak bezala batzarrak.\nTalde bera bat dugu de psocología eta psikiatria, Telemedikuntza beraren Sistema baten bidez (Klinika Online), langileak bisitatzeko aukera ematen ditu en edozein gure asistentzia-zentroak.\nUrtero 1.200 psikologoen bisita baino gehiago egiten dira Klinika Onlinearen bidez.\nLaguntza sare zabala dugu psikiatria eta psikologia kanpo profesional eta zentroekin.\nGure jarduera lan istripua izanez gero\nIstripuaren ostean, lehen momentutik estres eta antsietate nahasteen garapena txikiagotzeko parte hartzen dugu.\nEstrés nahasteak egon ezean, hauek tratatzeko, tratamendu psikologikorik eraginkorrenak erabiltzen ditugu.\nNahaste psikologikoak ekar ditzaketen arriskutsuak diren egoerentzako protokolo espezifikoak ezartzen ditugu.\nErrealitate birtuala, errehabilitaziorako aliatuta teknologiko bat\nLan-istripu baten ondoren nahaste posttraumatikoren bat pairatu duten errealitate birtuala gaixoen errehabilitaziorako aliatuta baliotsu bat da. Teknika berri honen aplikaziorako kasu ohikoak egoeretan. Hauen gertatzen dira istripuko unean egiten ari zen pertsona langileak beldur larri bat eta jarduera berriz ekiteko zailtasun handiak erakusten du. Pizgarrira erakusketaren ondorioz fóbico erasandako pertsonan sekulako ondoez bat eragin ahal duen antsietatearen berehalako erantzun bat gertatzen da, sorrarazi ahal duena ere unataque izuaren.\nUniversal Mutuak laneko osasunera ezarritako errealitate birtualaren zerbitzu berri hau aurkezten du. Teknologia hau, ebaluazio eta tratamendu psikologikora enfokatutakoa, estresaren nahasteen tratamendua aukera ematen du post-traumatiko lan-istripuek eraginda eguneroko lanean oztopatu ahal dutena eta pertsona langileen bizi-kalitatea.\nTeknologia honek terapiaren eraginkortasuna hobetu bilatzen du, erreabilitazioko aldia bizkortu eta laneko baja denboraldia gutxitu, langileen jardueraren eta bizi-kalitatearen normalizazio bat lortzeko.\nNahasteen artean ohikoago agertzen dute: garraioaren profesionalen aldetik gidatzera beldurra zirkulazio-istripu bat pairatzearen ostean edo beldurra altueretara de profesionale erorketa baten ostean lan bertikalen, esate baterako.\nGure jokaera kontingentzia arruntean\n%90en bajak arinak edo behin-behinekoak diren nahasteak dira (antsietate nahasteak, depresioa eta bizitzako zirkunstantzia ezberdinetako egokitzeak). Faktoreen presentzia ez sanitarioak (senideak, ekonomikoak, sozialak, eta abar), aldi baterako ezintasunean eragina dutena eta sarritan laneko arazoak eragiten dute.\nIzan, ahal bezain laster, de bat diagnostiko zehatza, laneko gaitasunaren balorazio bat eta altaren aurreikuspen bat.\nBalorazioaren parte bezala, aholkatu, ezagutza transmititu a lo/gaixoak mobilizatu bere berreskuratze bereganako bere baliabideak (empowerment).\nOsasunerako lan egitea. Buruko nahaste bat sufritzea eta egon tratamenduan ez incapacita, kasuen gehiengoan, lan-jarduera bat garatzeko.\nhonako hau berriz sartzea lan-jarduerara da beti zatia sendatzera enfokatutako tratamenduaren.\nZerbitzuen eta berrikuntzaren inguruan irakurtzen jarraitu:\nGure zerbitzuei buruz gehiago jakin nahi duzu?


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Instalazio elektriko eta automatikoak (Heziketa Zikloa). Erdi zikloa" genre_facet:"Curriculumeko baliabideak" author_facet:"R-400"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Instalazio elektriko eta automatikoak (Heziketa Zikloa). Erdi zikloa Generoa / Forma: Curriculumeko baliabideak Egilea: R-400\nAutomatizazioa eta robotika industriala (Heziketa Zikloa). Goi maila 1 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Elektroteknia (Modulua) 1 Hozteko eta girotzeko instalazioak (Heziketa Zikloa). Erdi maila Gehiago ... Instalazio elektriko eta automatikoak (Heziketa Zikloa). Erdi zikloa 1 Instalazio elektrikoak eta automatismoak (Modulua) 1 Instalazio termiko eta fluidodunen mantentzea (Heziketa zikloa). Goi maila 1 Instalazioa elektrikoak eta automatismoak (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Potentzia-sistemak (Modulua) 1 Sare elektrikoen eta transformazio-zentroen garapena (Modulua) 1 Sistema elektrikoak eta automatikoa (Modulua) 1 Sistema elektroteknikoak eta automatizatuak (Modulua) 1 Sistema elektroteknikoetako eta automatizatuetako proiektua (Modulua) 1 Sistema eta zirkuitu elektrikoak (Modulua) Guztiak ikusi ... gutxiago ...


Ikasleek ba al dakite euskaraz? Eta erabiltzen al dute? | Soziolinguistika Klusterra\nPrincipal » Ikasleek ba al dakite euskaraz? Eta erabiltzen al dute?\nIkasleek ba al dakite euskaraz? Eta erabiltzen al dute?\nEredua faktore garrantzitsua da: horretan ez dago dudarik. Etxeari zein auzo-bizitza osoari eskerrak umetatik euskaldun sendo izatea ere garrantzitsua da ordea. Eta ez gara orain esaten hasiko, jakina, bietan zein den eragingarriago.\nEuskara hutsean (edo nagusiki euskaraz) diharduten espazio fisiko (etxe, auzo, kale, herri, eskualde) eta soziofuntzionalak (familia, lagunartea, plazagiroko harreman-tratua, lantegia, astialdia) apurtuz, murriztuz eta gesalduz joan ahala gero eta zailagoa gertatzen ari zaigu aurrez aurreko, bertatik bertarako harreman-sare euskaldunei tinko eustea.\nnahi baino errazago gertatu ohi da etxetik euskaldun edo erdi-euskaldun etorri diren ikasleak beren mintzajardun arruntean nabarmenki erdalduntzea.\nGutxiago dira normalean euskaraz egiten dutenak, egin ahal izango luketenak baino. Dirutan eta ilusiotan, antolamendutan eta ordutan egiten den inbertsioak, belaunez belauneko jarraipenari atxikitzeko, ez du beraz erabateko etekinik ekartzen.\nzergatik (eta noiz-norekin) egiten dugu euskaldunok euskaraz, gaztelaniaz edo bietara? Euskaldun guztiontzat balio duenak ikasle euskaldunentzat ere balio izan beharko du noski.\nGure kasura etorriz, zer reward system dauka euskarak, eta zein gaztelaniak? Bigarren puntua da, jakina, erantzuten errazena. Bai ikuspegi soziologikotik eta bai, batez ere, juridikotik: espainola jakiteko obligazioa dugu guztiok. Soziologiaren aldetik, eta hori dugu noski klabea, gaztelaniaren reward system delakoa sakona da benetan, zabala eta sendoa.\nDesoreka argia, sakona eta zabala dago erdal eta euskal ordainbide-sistema horien artean: are ordainbide sozialetan baino nabarmenagoa, eskola-mundua eta administrazio-gune jakin-mugatuak alde batera uzten badira. Zertan eta noiz-nola erabiltzen den euskara, eta zer neurritan beharrezkoa den hortaz, ongi aztertu gabeko alorra dugu halere.\nEskolatik kanpora euskarak ezer gutxitarako balio duen ingurumenetan, hortaz, oso aldatz gora egiten zaio eskolari bertako ikasle zaharrenengan (nahiz eta halako euskara-maila bat dagoeneko eskuratua izan) eragin eta gazte horiek, gelatik atera ondoren, beren artean eta gainerako harremanetan euskaraz egiten jarrai dezaten segurtatzea edo, soil-soilik, bultzatzea.\nOharra: Idazlan hau egileak Ikastolen IX. Jardunaldi pedagogikoetan irakurritako Ahuldutako hizkuntza indarberritzea: teoriak zer dio? lanaren IV. 2. 1/2. ataletatik hitzez-hitz hartua da.\nIkasleek ba al dakite euskaraz?\nLehenengo-lehenengo erantzuna, baikorra da ezinbestean: bai, badakite euskaraz. Euskaraz tutik ez dakien gaztea gero eta salbuespen nabarmenagoa da EAEn. Erdi-isildurik badaukagu ere, garrantzizko faktorea da hori eta ez genuke gutxietsi behar. Badakigu, ordea, benetako galdera beste dela: zenbat dakite euskaraz? Eta hor, jakina, kontuzago ibili beharra daukagu. Erantzuna ez da, gehienetan, txuri edo beltz modukoa. Ikasleak, oro har, aski euskara-maila diferenteaz ateratzen dira izan ere gure eskoletatik, 16-18 urtera iritsitakoan. Gaztelaniaz ere ez dira den-denak maila berekoak ateratzen, ez hitzez eta ez idatziz; baina euskara aldetik beraien arteko diferentziak handiagoak dira askoz. Faktore asko dira, ez bakarra, Gaussen kanpaia horren zabal-zapalean eragiten dutenak. Irakasteredu elebiduna, besteak beste. Ba ote da honezkero inor, D eredutik ateratzen diren ikasleak oro har B eredukoak baino euskaldun sendoago (eta, bide batez, elebidun orekatuago) direla ez dakienik eta B eredukoak, beren aldetik, oro har A eredukoak baino euskaldunago direla enteratu gabe dagoenik? Horixe izan ohi da, hain zuzen, murgiltze-metodoaren erakarmen-elementu nagusietarikoa (ez ordea, azterketa soziologiko xumeago batek azaleratuko lukeenez, erakarmen-puntu bakarra). Egiaren erdia erakusten du, dena den, gradazio hirukoitzaren ikuspegi horrek. Esaten duenaz gainera, ez da gutxi isilpen gordetzen duena. Isilpean gordetzen duena, berriz, badakizue zer den: etxetik euskaldun diren neska-mutil gehien-gehienak D eredura doazela eta, beraz, D ereduaren output horretan zati bat bakarrik zor zaiola ereduari berari. D ereduan ibili diren gazteek B eredukoek (eta, batez ere, Akoek) baino euskara gehiago badakite ez dela, osorik (eta, are, nagusiki?) D ereduagatik beragatik. Amezketako haurrak D ereduan ibili ohi badira bi urtetik hasita (hasieran herrian bertan, eta gero herriburu haziagoan), etxean eta kalean nagusiki euskaraz dihardutelarik eguna joan eta eguna etorri, ez da harritzekoa hemezortzi urtera iristen direnean Portugaleteko D ereduko (etxetik gehien-gehienak erdaldun huts edo erdal-elebidun nabarmen diren) ikasleak baino euskaldun garbi, bete, osatuagoak izatea. Diferentzia hori ez du noski ereduak ekarri (bietan D baita), ingurumen osoko euskaltasun-maila arras diferenteak baizik. Eredua faktore garrantzitsua da: horretan ez dago dudarik. Etxeari zein auzo-bizitza osoari eskerrak umetatik euskaldun sendo izatea ere garrantzitsua da ordea. Eta ez gara orain esaten hasiko, jakina, bietan zein den eragingarriago. Bi faktore horiezaz aparte, dena den, badira bestelako faktoreak ere eragimen bizia dutenak: ikasle bakoitzaren adimen-maila eta ikastetxearen hizkuntz planteamendu globala, besteak beste. Faktore horiek guztiek, eta beste zenbaitek, etekin-kontuaz dugun ikuspegia zabaldu eta aberastu egiten digute. Sorpresa txikiak jasotzen dira ordea, normalean, gaitasun-mailaren aldetik han-hemen agertuz doazen ikerlanetan. Ezer sakon samar aztertu bada azken hogei urtean horixe izan da, eta han-hemen jasotzen ari diren emaitza horiek badute amankomuneko hainbat puntu. Honako hauek, besteak beste:\neuskarazko gaitasun pasiboetan trebeago dira gure ikasleak, oro har, aktiboetan baino: entzundakoa eta irakurritakoa ulertzen iaioagoak dira batez bestean, alegia, idazten eta, batez ere, hitz egiten baino;\neuskarazko aldaera edo errejistro jaso-formal-espositiboetan aurrera egin da, oro har, azken hogei urtean. Horren parez pare atzera egin da, ordea, mintzajardunaren esparru informal, barrenkoi-intimoei dagokienean: errazago manejatzen dira deklinabide-atzizkien deskribapena egiterakoan edo Pitagorasen teorema azaltzerakoan, gatz-piperrezko txisteak edo emozioz eta poz-irrikaz beterikako sentiera pertsonalak alboko lagunei kontatzerakoan baino;\naurrera egin da oro har euskara batuaren ezaguera formalean eta aplikazio praktikoan: ortografi kontuan eta zesateu etxekoa zer esaten du zatikatu eta osaberritu behar delako jakite kontu horretan, besteak beste. Horrekin batera gero eta urrun-etenagoa gertatzen zaie askori, ordea, inguruko baserri-giroko (zer esanik ez aparteko euskalki bateko) hizkera-moldea.\nOhiko hots-ebakeran, are gehiago hitzarte osoen doinueran, atzera egin du deblauki eskola-mundu osoak (ez, hortaz, ikasleek bakarrik): euskera ikastoleroa zabaltzen ari da han-hemen, batuaren izenean hainbatean. Nola esaten dugu (ez, alegia, nola esan behar genuken), irakasle eta hezkuntza-arduradun gehienok prozesu, zero, Lizarrustiko portua edo Zumalakarregi jenerala? Fonetikazko interferentzien eragina, eskola munduan, kale gorrian baino biziagoa delakoan nago. Hitz-altxorrari dagokionez ere erraza da antzeko ondorioetara iristea: Bigarren Hezkuntza esaten dugu, edo Sekundaria? Horren ondoan, jakina, elaborazio terminologikoak eta kultur maila jasorako estilo-lanketak zenbait aurrerabide egin ditu eskola-munduan: zuzendari eta azterketa, aurkezpen eta emaitza modukoak gailentzen ari dira direktore/-a eta esamina, presentazioa eta resultadua alboratuz, eta jendaurreko azalpen-modu landu, jaso zenbait etxekotzen ari zaizkigu.\nBatezbesteko ezaugarri horiezaz gainera badira, halere, mende-laurden luzez eraiki den irakas-sistema honetan berariaz aipatu beharreko elementuak. Euskarazko idazlangintzak jaso duen aupada, besteak beste. Hitzezko jarduna izan da, mende luzez eta oso nagusiki, euskarak ezagutu duen erabilera ia bakarra. Aurrez aurreko edo bertatik bertarako jarduna hortaz. Jarduera-molde horren izaera lokala (gehienik ere eskualde mailakoa) kontuan izanik, hizkuntzaren frakzionamendu-joerei nekez frenorik jar ziezaiekeen. Elizgiroko dotrinak eta arimen lagungarrizko liburuak (haiek ere lekuan lekukoak edo, gehienera ere, euskalki-alorrekoak), eta XIX. mendetik honako bertso-paperak, antzerki-lanak, eleberriak eta olerkiak alde batera uzten badira erdararen (hasieran latinaren, gero albo-erromantzeen eta azkenik frantses-gaztelanien) erreinu lausogabea izan da, orain puntura arte, hemengo idazketa osoa. Berrikuntza sendoa dugu, hortaz, azken hogeita hamabost urtean eskuratzen ari garen eskola bidezko idazlangintza hori\nAzken batean, eta Arregiren paradigma deitu-edo dugun horren ildotik, hitz egiten ezezik euskaraz idazten ere badakiten belaunaldi gazteak sortzen, osatzen eta zabaltzen ari gara. Etxetik euskaraz dakien gazte-jendeak idazten ere badaki orain, halako neurri batean, euskal eskolari esker. Lorpen handia da hori ere, neska-mutil erdaldunak (berr)euskalduntzearenaz gainera. Euskara hutsean (edo nagusiki euskaraz) diharduten espazio fisiko (etxe, auzo, kale, herri, eskualde) eta soziofuntzionalak (familia, lagunartea, plazagiroko harreman-tratua, lantegia, astialdia) apurtuz, murriztuz eta gesalduz joan ahala gero eta zailagoa gertatzen ari zaigu aurrez aurreko, bertatik bertarako harreman-sare euskaldunei tinko eustea. Hori horrela delarik, euskaraz irakurri eta idazteko gai den euskaldun-jendea ugaritzeak bestelako mesedeak eransten dizkigu: orain arte ohiz kanpoko edo erdararen mendeko izan ditugun handik harako harreman-sareak (irrati-telebisten ahozko jardunaz gainera) idatzizko hizkuntz gaitasuna lagun, euskaraz mamitu ahal izatea. Eguneroko prentsa eta aldizkariak, literatur lanak, luze-zabaleko kultur kontsumoa, korrespondentzia klasikoa edota posta elektronikoa zein internet-lotura oro har: horiek guztiak, eta beste zenbait gehiago, harreman-sare handik harakoen, eta are birtualen, aukerabide mesedegarri horren lekuko ditugu.\nHori dena egia da, jakina. Baina egia ez da hori bakarrik. Eskolak, D eredukoak barne, gure (berdin du mundu zabaleko beste edozein minoriatako) seme-alaben erdalduntze-bide ere gertatzen dira sarri. Ondo baino hobeto dakigun kontua da hori. Isil asko gordetzen duguna ere bai. Ikasleen (ikasle askotxoren) etxea eta auzoa hain (erabat edo nagusiki) erdalduna izanik, oso zaila da ikasle horiek euskal hiztun trebe bihurtzea. Alderantziz, nahi baino errazago gertatu ohi da etxetik euskaldun edo erdi-euskaldun etorri diren ikasleak beren mintzajardun arruntean nabarmenki erdalduntzea. Inork egia sakon horren berri badaki zuek, ikastolako irakasle eta arduradunok, dakizue horren berri. Eta askotan, jakina, jendaurrean ez bada ere tentazioa sortzen zaigu gure buruari behintzat honako hau galdetzeko: ondo ari al gara gure indar gehienak horretan xahutzen? Hau ez da guk buruan eta bihotzean genuena!» Kontuz ibili behar da, nolanahi ere, horrelako harakiri xinpleekin. Mugak eta eragozpenak neurtu egin behar dira ondo. Eskola bidezko indarberritze-saioen benetako arazoak ondo identifikatu behar dira: arazo horiek non dauden, zenbateko larritasuna duten eta, ahal delarik, zerk eragiten dituen. Gure azterlanak ez du, ordea, horretan bukatu behar. On-gaitzen balioespen orekatua egin behar dugu ahaleginean. Saioaren alderdi baikorra ere zehatz-mehatz aztertu behar da. Euskarazko eta elebiko edo eleanitzeko irakaskuntzak ahuldutako hizkuntzari ekartzen dizkion, edo ekar diezazkiokeen, mesedeak eta aukerabide berriak, euskal eskolaren bideaz hizkuntzari zabaltzen zaizkion albo-leihoak alegia, horiek ere kontu handiz baloratu behar dira. Ikus ditzagun horietariko batzuk, gaingiroki bada ere. Etxetik euskaldun den neska-mutil askori euskara idatziaren (eta, horren bidez, gure kultur nortasunaren) ikasbide arteza eskaini dio, azken mende laurden pasa honetan, euskal eskolak. Etxetik erdaldun edo erdal-elebidun direnei, bestalde, euskaraz egiten ikasteko aukera ohargarria (bere ingurumeneko beste inolako instituzio sozialek eskaintzen diona baino ondotxoz sendoagoa) eskaintzen die orohar. Beren kideko gazteekin euskarazko edo euskal-erdal moduko harreman-sareak eta interakzio-ereduak sortzen lagun dezake. Hori guztia ere hor dago, eta oso kontuan hartzekoa da. Eta ez hori bakarrik. Gizarte osoaren lanbide eta ordainsari-sisteman ere bere oihartzuna eskuratzen ari da, bere mugak eta guzti, guztion artean eraikitzen ari garen euskal eskola. Non aurkituko genuke hainbat heldu euskaldun, alfabetatu, ikasirentzako lanpostu eta posizio sozial ohargarririk, euskarazko irakas-sistemarik ez balitz? Nolatan euskalgintzan jardun ahal izango lukete, jarduera arautuaz eta hileroko soldataz, eskola-munduan diharduten milaka irakasleek (eta zuzendari, ikuskari, teknikari eta laguntzaileek), hartan okupatuko ez balitu euskal eskolak? Nolatan biziko ginateke euskalgintzaren gurpilean, orobat, gu geu eta gure antzeko gehienak?: era batera edo bestera eskola-munduarekin harreman zuzena dugun hezkuntza-alorreko funtzionariook, argitaletxeetako koadro teknikoak, eskolaz kanpoko ekintzak antolatzen dituzten elkarteak eta, oro har, gidaritza didaktikoa, antolamenduzkoa edo hizkuntz normalkuntzaren alorrekoa eskaintzen duten aholku-elkarteak? Hori guztia ere hor dago, eta bere muga-baldintza guztiekin ere ez da gutxietsi behar. Esparru sozioprofesionala alde batera utziaz hel diezaiogun, bestalde, mintza-jardunaren gizarte-moldaera arruntari: euskal eskolatik kanpora non lor dezakegu gaur egun, gero eta bakanago ditugun arnasgune jatorretan izan ezik, belaun arteko interakzio-esparru formalik? Eta nola espero genuke azkenik, euskal eskolarik gabe, XXI. mendeko euskal intelektual, leader eta profesional gazte trebeak izatea? Nolatan, eskola gabe, jaioko dira berriak?\nIkasleek egiten al dute euskaraz?\nOraintxe iritsi gara muinera, hainbat amets pizten eta hainbat buruko min eragiten ditugun lekura. Hau eta hori eta bestea esango dugu, baina gure eskoletako (edo eskolatik pasatako) gazteek euskaraz egite horretan ez dugu aurrerapen handirik ikusten. Euskal eskolatik pasa diren edo hortxe ari diren gazteek ez dute, urrundik ere, orain mende-laurden espero genezakeen aurrerapenik egin, euskaraz jarduteari dagokionez. Badakit zer esango didazun: kasuak eta kasuak daudela, eta ezin dela jeneralizatu. Arrazoi duzu: kasuak eta kasuak daude, eta denetik dago jaunaren etxean. Esaera piadoso horrek, egiaren zati on bat azaltzeaz gainera, besterik ere egiten du ordea: ikasleei euskaraz irakastetik ikasleek euskara ikastera, eta azken horretatik ikasleek (etxean eta eskolan, kalean eta lagunartean) euskaraz egitera dagoen osinaren handia ezkutatu. Gutxiago dira normalean euskaraz egiten dutenak, egin ahal izango luketenak baino. Dirutan eta ilusiotan, antolamendutan eta ordutan egiten den inbertsioak, belaunez belauneko jarraipenari atxikitzeko, ez du beraz erabateko etekinik ekartzen. Lehendik ere saiatu izan gara (Zalbide, 1991) gertaera horren zergatikoa eta zer-nolakoa ikuspegi funtzional batetik agertzen, eta orain ez gara lehen esandako haiek berritzen hasiko. Ezaguna da, bestalde, Fishmanek behin eta berriro azpimarratu izan duen baieztapena: the effectiveness of the school in reversing language shift zergatik hain murritz-mugatua den. Horiek ere ez ditugu, gurera itzuliak daudenez gainera, berriro hemen azalduko. Txosten honen hizkuntz soziologiazko ikuspegia kontuan izanik, eskola elebidunaren jarduna eta ekarpen-emaitza social reward system enfokearen arabera azaltzea mereziko du agian. Txosten osoaren ardatz-ardatzean dagoen galderari erantzuten laguntzen digu, izan ere, soziologiazko makroenfoke horrek: zergatik hitz egiten du euskaldun-jendeak hizkuntza batean (demagun, euskaraz), bestean (demagun, erdaraz) edo bietara? Gure kasu hurbilenera etorriz, zergatik (eta noiz-norekin) egiten dugu euskaldunok euskaraz, gaztelaniaz edo bietara? Euskaldun guztiontzat balio duenak ikasle euskaldunentzat ere balio izan beharko du noski. Fishmanen erantzuna (Fishman 1985:369-70), lau pauso-urratsetan emana, honako hau duzu:\na) The vast majority of any speech community comes to speak (read, write) in the ways it does monolingually or bilingually- because of its long and intricate involvement in reward systems requiring such speech. Euskaraz esanik, eta gure azalpide arruntenera hurbilduz, honelako zerbait alegia: edozein hiztun-elkartetan jendeak era batera (demagun euskaraz, demagun erdaraz) edo bietara (euskaraz eta erdaraz alegia) egiten badu ez da, normalean, musu-puntan hala jartzen zaiolako, beste zerbaitegatik baizik. Zerbait horrek eramaten gaitu euskaraz, gaztelaniaz edo bietan egitera. Zerbait hori gizarte-ingurumen horretan indarrean dago, eta hiztunen mintzajardunean (baita idatzizkoan ere) eragin zuzena du. Eta hori ez da hizkuntza txikiekin bakarrik gertatzen, guztiekin baizik. Logroñoarrek gaztelaniaz egiten badute hortaz, baina New Yorkeko hispanoek ingelesez edota bietara, ez da inolako kasualitatea. Zergatik egiten du jendeak, oro har, egiten duen hizkuntzan (-etan), eta ez bestela? Hiztunok kasuan kasuko hizkuntza hori (euskara, gaztelania, ingelesa) edo horietariko bat baino gehiago eskatzen duen/dituen reward system edo ordainsari-sistemari luzaro eta estuki loturik gaudelako. Hots, gizarte jakin horretan indarrean dauden reward systems edo ordainsari-sistemek gobernatzen dutelako funtsean, ez norbanako gogotsuok, gainerako solaskideekin zer hizkuntza egin.\nEta zein dira, galdetuko didazu, gure mintzajardunaren hizkuntza-aukera determinatzen edo bideratzen duten ordainsari horiek? Honako hauek batez ere, Fishmanen esanetan:\na1) social rewards edo gizartekotze-sariak. Hau da, hizkuntza hori jakin eta egiteari eskerrak gizarte horretako kide izan zaitezkeenekoak: familiako kide izatea (cf. gure etxean euskaraz egiten da, ez ahaztu gero!), herrikotzat hartu izatea (cf. behinolako belarrimotzak), gizarte horretan txertatzea (cf. kanpoan jaioa dezu, baina zu eta ni bezelako euskalduna da),\na2) fiscal rewards edo diru-sariak. Hots, poltsikoa berotzeko balio duten ordain-sariak: hizkuntza hori jakitea ezinbestekoa edo lagungarria deneko lanpostuak (cf. hizkuntz eskakizunak), goragoko lanpostuetarako lagungarriak, puntuazio gehigarriak (cf. leku-aldaketako lehiaketak),\na3) political rewards edo politikazko ordainsariak. Esate baterako, hautatua izan ahal izateko jakin behar den hizkuntza, jakite horri eskerrak eskuratzen diren izendapenak, plaza-gizon sonatu izateko beharrezkoa duzun hizkuntz gaitasuna,\na4) erlijiozko ordainsariak: gizarte-molde premodernizatuetan batez ere (baina ez haietan soilik, diogun bidenabar), hizkuntza zenbaiten jakite-erabilerak beharrezkoak dira, erlijio-munduak hartaraturik (cf. behinolako hable Vd. cristiano!).\nGure kasura etorriz, zer reward system dauka euskarak, eta zein gaztelaniak? Bigarren puntua da, jakina, erantzuten errazena. Bai ikuspegi soziologikotik eta bai, batez ere, juridikotik: espainola jakiteko obligazioa dugu guztiok. Soziologiaren aldetik, eta hori dugu noski klabea, gaztelaniaren reward system delakoa sakona da benetan, zabala eta sendoa. Bai esfera formal-publiko-mediatikoan, bai astialdiaren eta merkataritzaren alor gehienetan eta bai, are, harreman-sare informal, barrenkoi-intimo askotan. Eta zer reward system dauka euskarak?: euskaraz jakitea social reward handia da Gipuzkoako Urolaldean, Bizkaiko Markinaldean edo Nafarroako Malerrekan. Bertako hainbat esparrutan bizi liteke noski euskararik jakin gabe (begien bistan ditugu adibideak). Baina errezildar, aulestiar, zubietar petoa, erabat bertakotua izan nahi duenak euskaraz jakin (bertako euskara-modua jakin, gainera, ahal delarik) eta euskaraz egin behar du. Hemendik hogeitabost urtera ez dakigu zer izango den, baina gaur egun horrela(tsu?) da. Euskaraz (are bertako hizkera-moldean) egiten jakitea social reward, ordainsari sendoa da bertakotu nahi edo behar duenarentzat. Hori gabe jai du. Han biziko da, noski, baina ez da hangoa izango. Euskara bizi-bizirik dagoen leku horietatik kanpora ere, mesedegarria da hainbatetan euskaraz egitea. Beharrezkoa ere bai, zenbaitetan: bertsolari-txapelketara euskaraz jakin gabe, edota bertara doan jendearekin erdaraz hitz egin nahiaz joatea, alferrik da: alfer-alferrik, nahiz eta txapelketa hori Kursaaleko jauregian egin, Donostiako muinean. Egia da, halere, ondotxoz (askoz) gutxiago direla euskaraz egiteari dagozkion ordainsari-sistemak, gaztelaniaz (edo, modu sofistikatuagoan bietara) egiten jakiteak eta (hala dagokionean) erdaraz edo ele bietan egiteari dagozkionak baino. Guztiarekin ere, bistan da euskaraz jakitea plus bat dela gaur egun, minus-a baino areago.\nSocial reward system delakotik ordainsari fiskaletara pasatzen zarenean ere badira, egungo egunean, zenbait bereizbide. D ereduko lanpostu gehienetara (eta B ereduko askotara) iritsi nahi baduzu euskaraz jakin behar duzu, eta gelan (baita, neurri jakinean, klaustroan eta abar) euskaraz egin. Pentsu-saltzaile, albaitero edo motozerra-konpontzaile izan nahi baduzu Leitzan, orobat, euskaraz jakitea eta egitea oso komenigarri izango duzu. Zenbat lanpostutan dauka ordea euskarak, egungo egunean, hainbateko fiscal reward izaera? Gutxitan: hori da egia. Zenbatetan, aldiz, gaztelaniak (frantsesak)? Askotan, gehienetan eta (maiz asko) desiragarrienetan. Aurrezki Kutxako Zuzendaritzako kide izateko jakin (eta, batez ere, egin) beharra al dago euskaraz?. Eta Hipermerkatuko kutxazain, diru-kontalari eta jestio-arduradun izateko? Eta Durangoko udaltzain izateko? Gaztelaniaz jakin eta egin behar al da? Hortxe dago kontua. Desoreka argia, sakona eta zabala dago erdal eta euskal ordainbide-sistema horien artean: are ordainbide sozialetan baino nabarmenagoa, eskola-mundua eta administrazio-gune jakin-mugatuak alde batera uzten badira. Zertan eta noiz-nola erabiltzen den euskara, eta zer neurritan beharrezkoa den hortaz, ongi aztertu gabeko alorra dugu halere.\nDiru-ordainen alorretik politikazkora pasatzen bagara, orobat, ondorio argiak atera ditzakezu. Bibliografia akademikoan ez dago halere, dakidalarik, gai horri buruzko argibide handirik. Eguneroko esperientziak, nolanahi ere, zerbait erakusten digu: ez zaitut ordea, leku aproposa ere ez baita hau horretarako, begien bistako gertaera xume, ezagun eta argigarri horiekin aspertu nahi. Kontua da gaztelaniak (frantsesak) askozaz reward system zabal, sendo, erakargarriagoa duela bere alde, euskara ahulduak baino. Hori da, Fishmanen argudio-bidea ondo ulertzeko, gogoan izatea komeni dena. Hori eta, zenbait jardun-esparrutan, euskarak indarrean gordetzen duen edo eskuratu berria duen ordainsari-sistema: eskola-munduko ordainsari-sistema, besteak beste.\nb) Eskola ere bai baita, izatez, reward system bat. Goian aipatu ditugun beste horiek baino ondotxoz ahulagoa, xumeagoa eta iragankorragoa ordea. Funtsean geroko gizarte-bizitzan (beste reward system sendo horiek indarbetean dauden gizarte-bizitzan) ongi txertatzeko prestatzen du eskolak. Eta jakina, hori horrela izanik eskolak ezin ditu bere hutsez eta bere baitarik ordainsari-sistema gotor-sendo horiek bestelakotu, are gutxiago bere mendera ekarri. Aitzitik, beste ordainsari-sistema horiek beren neurrira ekartzen dute eskola. Eskolaren ordainsariak ahulak dira, izan ere, beste horien ondoan.\nc) Ikasleak haur txiki edo neska-mutil xume diren artean, eskolaren ordainsari propioek badute bere eragina eta eragimena ikasle horien jardunean. Adinean aurrera egin ahala, eskolan gora (goiko kurtsoetara) egin ahala, gero eta gizarte zabalaren ordainsarietara begirago jartzen dira ordea ikasleak: astialdiko norma sozialetara, lan-merkatuaren eskakizunetara, kale-bizitza arrunt, normal, egunerokoan gailendurik dauden konbentzioetara begira. Irakasleen saio guztiak gorabehera, gizarteak agintzen duen hizkuntza batean, bestean edo (segun noiz-nola) bietan egitera jo ohi dute ikasle horiek. Puntu inportantea da hau, desanimoaren putzuan erori nahi ez duen irakasle-jende saiatu, euskaltzalearentzat: kaleko, gizarteko ordainsari-sistema primario horiek ondotxoz sendoagoak dira eskola-munduak (denik euskaltzale eta dinamikoenak ere) era ditzakeen ordainsari-sistema sekundarioak baino: eskola-munduko ordainsari-sistema sekundarioen aurretikakoak dira primario sendo horiek, luzaroago irauten dute eta belaunez-belauneko jarraipenaren muin-muinetik hurbilago daude askoz. Euskaraz bizi eta Ulibarri programa osoak ongi enfokatzeko ezin ahaztuzko kontua da hori.\nd) Kurtsoz kurtso gora egin ahala, horregatixe, ikasleengan bere ordainsari-sistema sekundarioa ezartzeko edo indarrean mantentzeko aukera gero eta mugatuagoa du eskolak. Eta zerk mugatzen du bere ahalegina?: gizarte zabaleko ordainsari-sistema primarioak, kontrol nagusia bere baitan duenak. Transmititu-transmititu, helduaroko gizarte horrek sarituko dituen ezaguerak, trebetasunak eta gaitasunak (hizkuntz gaitasunak barne) transmititu ahal izango ditu eskolak, indarbetean. Eskolatik kanpora euskarak ezer gutxitarako balio duen ingurumenetan, hortaz, oso aldatz gora egiten zaio eskolari bertako ikasle zaharrenengan (nahiz eta halako euskara-maila bat dagoeneko eskuratua izan) eragin eta gazte horiek, gelatik atera ondoren, beren artean eta gainerako harremanetan euskaraz egiten jarrai dezaten segurtatzea edo, soil-soilik, bultzatzea.\nEsplikazio-modu bat da hau, jakina, eta ez egia santua. Bere muga-eragozpen guztiekin ere esplikazio-hari koherentea eskaintzen du berak, euskaraz hainbatean dakien gazte-jende askok (gero eta gazte gehiagok) hain euskara gutxi zergatik egiten duen azaltzeko. Emendiozko baliorik ere badu, gainera: atzerriko hainbat minoria etnolinguistikoren eskoletan (beren hizkuntza eta etnokultura propioak bizirik mantentzeko edo indarberritzeko eratu izan dituzten milaka eskola horietan) gauzak horrela doazela konprobatu ondoko teorizazio-saioa da hau. Eskaintzen digun perspektiba guk nahi baino ilunagoa izateak ez dio noski, teorizazio-saio horri, bere iragarmen-indar apurrena ere kentzen. Ez dezagun ahaztu, halere, makrosoziologiaren ikuspegitik egindako azalpen-saioa dela hau, erdi- eta mikro-mailako azalpideek osatu, aberastu eta, hainbat elementutan, zuzendu dezaketena. Perspektiba bakarreko azalpenak ez dira noski, hizkuntzaren alorrean eta egungo konstruktu teorikoen hasikin-ahula kontuan izanik, ezinbestean hoberenak. Bere muga-gabezia guztiekin ere euskal eskolan dabiltzan edo bertatik pasa diren gazteek euskara jakitetik euskaraz hitz egitera dagoen osin horren handia, zer-nolakoa eta zergatikoa argitzen laguntzen digu. Kontuan hartzeko konstruktu teorikoa iruditzen zait beraz, acquisition planning formulazio xume-jeneraletatik ondotxoz sakonagoko zoko-miraketara eramaten gaituena.\n42. 2002ko martxoa. Hizkuntza normalkuntza hizkuntza errepert...


Cookie politika - Lizaso\nWebgune gehienek (honek ere bai) cookieak erabiltzen dituzte, interneten errazago ibiltzeko.\nJarraian azalduko dizugu “cookieak” zer diren, webgune honek zer cookie-mota erabiltzen dituen eta nola desaktibatzen diren.\nCookieak erabiltzailearen ordenagailuan edo gailuan (smartphone, tablet, smart tv, etab.)geratzen diren artxiboak dira, webean edo aplikazioan sartzean.\nZer helburu dute?\nWeb-orriek ondo funtzionatzen dutela ziurtatzea.\nHainbat datu gordetzea: erabiltzailearen nahiak, hizkuntza, letra-tamaina, etab.\nErabiltzaileak nabigatzean izandako esperientzia ezagutzea.\nInformazio estatistiko anonimoa biltzea, hala nola erabiltzaileak zer orrialde ikusi dituen edo zenbat denbora igaro duen haietan.\nCookiek hainbat arrazoirengatik dira erabilgarriak. Ikuspegi teknikotik, web-orriek modu azkar eta egokituan funtziona dezaten ahalbidetzen dute. Horrez gain, web-orrien arduradunei zerbitzuak hobetzen laguntzei die, cookieen bitartez jasotako informazio estatistikoari esker.\nIzaeraren arabera, honela sailkatzen dira:\nSaioko cookieak: erabiltzailea web-orrian dabilen bitartean datuak jaso eta biltegiratzeko erabiltzen dira; gero, ordea, nabigatzailea ixtean ezabatzen dira.\nCookie iraunkorrak: erabiltzailearen ekipo informatikoan egoten dira denbora batez (minutuak, egunak edo urteak), webeko hainbat eduki egokitu eta haren nahietara egokitzen diren edukiak eskaintzeko.\nBerezko cookieak: ordenagailura bidaltzen dira webaren funtzionamendua hobetzeko, eta hark bakarrik kudeatzen ditu. Cookie horien bidez bildutako informazioa zerbitzu-kalitatea eta erabiltzailearen esperientzia hobetzeko baino ez da erabiltzen.\nHirugarrenen cookieak: gure webgunea ez den beste batek ezarritakoak dira.\nCookie teknikoak: erabiltzaileari web-orrian zehar nabigatzea eta han ostatatuta dauden zerbitzu edo aukera desberdinak erabiltzea ahalbidetzen diote.\nPertsonalizazioko cookieak: erabiltzaileari zerbitzuan sartzea ahalbidetzen diotenak dira, aurrez definitutako hainbat irizpideri jarraikiz; esaterako, hizkuntza.\nAnalisi-cookieak: arduradunari web-erabiltzaileen portaera aztertzea eta jarraipena egitea ahalbidetzen diote. Cookie horien bidez bildutako informazioa webguneen jarduera neurtzeko erabiltzen da.\nZer cookie-mota erabiltzen ditugu?\nWebgune honek cookie hauek erabil ditzake:\nSaioko cookieak (berezkoak), erabiltzaileak webean zehar errazago nabigatzeko.\nGoogle Analytics azterketak egiteko tresna bat da eta erabiltzaileek eta webguneek elkarri nola eragiten dioten jakitea ahalbidetzen du.\nCookieak metatzen ditu webguneko bisita-kopuruari eta trafikoari buruzko estatistikak egiteko.\nGoogle Analytics-en cookiek emandako informazioa Estatu Batuetako zerbitzarietan gordetzen du, eta hitzematen du ez duela partekatuko, sistemaren funtzionamendurako beharrezkoa edo legez derrigorrezkoa denean izan ezik.\nGooglek cookieak nola tratatzen dituen jakin nahi baduzu, atxikita doakizu lotura.\nGoogle Analytics-ek ez du erabiltzaileen informazio pertsonalik gordetzen.\nInformazio gehiago nahi baduzu, Google Analytics-en pribatutasunari buruzko dokumentua kontsulta dezakezu.\nSare sozialak: sare sozial bakoitzak bere cookieak erabiltzen ditu gustatzen zait edo partekatu bezalako botoiak sakatzeko aukera izan dezazun(sare sozial bakoitzeko cookieak erabiltzeko baldintzak kontsultatzea gomendatzen dizugu).\n__utmc Saioaren amaiera\n__utmt 10 minutu\n_icl_visitor_lang_js 1 egun\ncookie_notice_accepted 1 hilabete\n(Web-arduraduna ez da cookie-politika honetan ager daitezkeen beste pribatutasun-politiken eta haien egiazkotasunaren erantzulea).\nCookie-politikaren baldintzei jarraikiz, gure webgunean sartzean cookieak erabiltzeko baimena ematen duzu; dena dela, cookie-erabilera blokeatzeko, ezabatzeko eta ukatzeko eskubidea duzu une oro.\nGure webgunean nabigatzeko cookieak ez dira beharrezkoak (nahiz eta zerbitzuetako baten erabilera muga daitekeen). Cookie guztien edo batzuen ezarpenari uko egin nahi badiozu, zure nabigatzailearen konfigurazioan cookieak blokeatzeko edo desgaitzeko aukera duzu.\nNabigatzaileek cookieak biltegiratzen dituzte eta haiek ezabatzeko edo desaktibatzeko aukera ematen dute. Webgune honek eta haren legezko ordezkariek ezin dute bermatu nabigatzaileek cookieak behar bezala erabiliko dituztenik.\nHona hemen nabigatzaile eta gailu nagusien estekak, zure nabigatzailean cookieak kudeatzeko informazio osoa eskura dezazun.\nWebeko aldaketen arabera, litekeena da cookie-politika edo erabilitako cookieei buruzko informazioa eguneratzea. Hori dela eta, gure webgunean sartzean cookie-politika berrikustea gomendatzen dizugu, cookieak zertarako eta nola erabiltzen ditugun jakiteko.


New York: milurteko elurtea – Sarean\nNew York: milurteko elurtea\nBy Jabi Zabala | 2006/02/23\nHauxe bai zoriona nirea! Sagar handian eman ditut egun batzuk, negu gorritik ihesi, eta negu zuriarekin egin dut topo New Yorken. Beldur pixkat ematen zidan neguan hara joateak, benetan hotza eta ezatsegina izaten baita hango negua. Horregatik ondo hornituta abiatu nintzen harantz. Hala ere, inondik inora ere ez nuen imaginatu halako elurterik topatuko nuenik… Inoiz New Yorken jausi den elurterik handiena tokatu zaigu, 1869an Central Parken neurtzen hasi zirenetik bederen… Argazkiak lekuko.\nLarunbat arratsaldean heldu ginenerako maluta txiki batzuk ari ziren jausten, baina asfaltoa oraindik garbi zegoen. Gau osoan sekulako elurtea bota eta goizaldearekin ez zuen atertu. Brooklyn-en, Jonen etxeko ataria zabaldu eta sekulako panorama aurkitu genuen… Telebista piztu genuen. Albistegiek amerikarrei hainbeste gustatzen zaizkien alerta egoera kolektibo horietako batean geundela adierazten ziguten, etxetik ez irteteko esanez. Eskerrak igandea zen, bestela hildakoak ere izango ziren, 1947an bezala! Historiako bigarren elurtea zela adierazten zuten eguerdirako, 1947an 26,4 hazbete neurtu baizituzten. Igande arratsaldean atertu zuen, baina ordurako marka hori eta beste guztiak hautsita zeuden: 68.33 zentimetro (26.9 hazbete).\nEz genuen hainbeste itxaron, ordea. Gosaltzeko etxetik 300 metrora dagoen Madison tabernara joan nahi genuen eta, gainera, espaloia garbitu behar genuen. Elurra egiten duenean, herritar bakoitzak bere etxe aurreko espaloi zatia garbitu behar du derrigorrez. Bestela multa jaso lezake, inor laban eginda jausi eta mina hartuko balu, udalari jarriko bailioke seguruenik salaketa. Hemen dena da demandak eta salaketak… Abokatuen bufeteek hemen telebistan langileentzako iragarkiak egiten dituzte, jausiz gero eurengana jotzeko esanez, dirutza ederraren promesarekin.\nTira, palak hartu eta bidea zabaltzen hasi ginen. Espaloia garbitzea kostatu zitzaigun eta kaltzioa bota genuen, gatzaren antzeko eragina du baina ez da hain urragarria. Errepide erditik joan behar izan genuen, espaloi gehienak erabat estalita baitzeuden oraindik. Hiriko zaborrak bildu ohi dituzten 2.200 kamioi elurra kentzeko makinak bihurtuta zeuden, baina lehentasuna autopista eta kale nagusiak izaten dira horrelakoetan. Elur gainean ibiliz heldu ginen Madisonera…\n← Sarean-en eta blogarion eraginaz SEADek 30 urte →\nOne thought on “New York: milurteko elurtea”\nPingback: sarean.com » New York-eko argazki sorta osaturik